کۆمیسیۆن: چاوەڕوانی یەکلاییکردنەوەی هەموو تانەکانین\n2021-11-21 2671 جار\nکۆمیسیۆنی باڵای سەربەخۆی هەڵبژاردنەکانی عێراق دەڵێت، کۆمیسیۆنی هەڵبژاردنەکان چاوەڕوانی یەکلاییکردنەوەی هەموو تانەکانە لە لایەن دەستەی دادوەریی هەڵبژاردن بۆ داخستنی کەیسی تانەکان بە یەکجارەکی.\nنیبراس ئەبو سۆدە، یاریدەدەری وتەبێژی کۆمیسیۆنی هەڵبژاردنەکانی عێراق بە راگەیاندنی فەرمیی عێراقی راگەیاند: "کۆمیسیۆنی هەڵبژاردنەکان دوای راگەیاندنی ئەنجامە کۆتاییەکان، ناوی بەربژێرە براوەکانی هەڵبژاردن رەوانەی دادگەی فیدراڵی دەکات بۆ ئەوەی دادگەکە پەسندیان بکات".\nعیماد جەمیل، ئەندامی تیمی راگەیاندنی کۆمیسیۆنی هەڵبژاردنەکانی عێراق رایگەیاند: "هەندێک لە تانەکان لەلایەن دەستەی دادوەریی لە کۆمیسیۆنی باڵای سەربەخۆی هەڵبژاردنەکانەوە لە بەرژەوەندیی تانەلێدراو بڕیاری لێدراوە و وێستگەکان هەڵوەشاونەتەوە، بۆیە ئەگەری هەیە گۆڕانکاریی لە هەندێک لە کورسییەکان رووبدەن."\nبە وتەی ئەو ئەندامەی تیمی میدیایی کۆمیسیۆن، رەنگە گۆڕانکارییەکان پێنج بۆ شەش کورسی بن، لە پارێزگاکانی هەولێر، نەینەوا، کەرکووک، بەغدا، بەسرە و بابل.\nدکتۆر عیماد جەمیل روونیکردەوە، ئەنجامدانی ئەو گۆڕانکارییانە دەکەوێتە سەر بڕیاری کۆتایی دادگە و گوتی: "بەڵام تاوەکو ئێستا ناوی هیچ بەربژێرێک یەکلایی نەبووەتەوە؛ نازانین کێ سەردەکەوێت و کێ دادەبەزێت؛ رەنگە ئەوەی تانەی لێداوە سەرنەکەوێت، بەڵكو کەسێکی دیکە بە جیاوازی دەنگ سەربکەوێت. چاوەڕوانی ئەنجامی کۆتایی تانەکان و دەنگەکان دەکەین و دواتر کۆمیسیۆن ئەنجامی فەرمی رادەگەیێنێت. تاوەکو ئێستاش کۆمیسیۆن و دەستەی دادوەری ناوی هیچ بەربژێرێکی رانەگەیاندووە و هیچ ئاماژەیەکیان نەداوە کە چ بەربژێرێک سەردەکەوێت و چ بەربژێرێکیش دادەبەزێت و کورسییەکەی لەدەستدەدات".\nبەپێی ئەنجامە بەراییەکانی هەڵبژاردنی پەرلەمانی عێراق، کە لە 10ی ئۆکتۆبەری 2021 بەڕێوەچوو، رەوتی سەدر 73 کورسی، هاوپەیمانی تەقەدووم بە سەرۆکایەتیی محەممەد حەلبووسی 37 کورسی، پارتی دیموکراتی کوردستان 33 کورسی و یەکێتیی نیشتمانیی کوردستان 16 کورسیی بەدەستهێناوە.


كێبڕكێی به‌رزكردنه‌وه‌ی ته‌لار‌و باڵه‌خانه‌كان له نیشانەكانی ڕۆژی دواییە. –\nكێبڕكێی به‌رزكردنه‌وه‌ی ته‌لار‌و باڵه‌خانه‌كان له نیشانەكانی ڕۆژی دواییە.\n5257 جار ئه‌م بابه‌ته خوێندراوه‌ته‌وه\nعن أبی هریرە رضی الله عنه أن النبی صلی الله علیه وسلم قال : (من أشراط الساعة أن تری الرعاة رؤوس الناس، وأن تری الحفاة العراة رعا‌ء الشا‌ة یتباهون فی البنیان، وأن تلد اڵامة ربها وربتها) واته:\nله نیشانه‌كانی نزیكبوونه‌وه‌ی قیامه‌ت، ئه‌گه‌ر ڕووت‌و پێخاوسه‌كان ببنه كاربه‌ده‌ست، هه‌روه‌ها هه‌ركاتێك شوانه‌كانی مه‌ڕوماڵات شانازییان به به‌رزیی كۆشكه‌كانیانیانه‌وه كرد، هه‌روه‌ها دایك كوره‌كه‌ی ده‌بێته گه‌وره‌و كاربه‌ده‌ستی خۆی)\nهه‌واڵدانی پێغه‌مبه‌ر(صلی الله علیه وسلم) له‌باره‌ی شوانه‌كانی مه‌ڕوماڵات‌و حوشتره‌وه، ئه‌وه عه‌ره‌به‌كانی نیشته‌جێی بیابانن(كێ له‌سه‌رده‌می پێغه‌مبه‌ردا (صلی الله علیه وسلم) به شوانی مه‌ڕو ماڵات‌و حوشتر به‌ناوبانگ بوو، جگه له عه‌ره‌ب) به‌رده‌وام ده‌بن له كێبڕكێی به‌رزركردنه‌وه‌ی ته‌لارو باڵه‌خانه‌كان هه‌تا ده‌گه‌نه، ئه‌وه‌ی هه‌ر یه‌كێكیان هه‌وڵده‌دات ته‌لارێك دروستبكات به‌رزتر بێت له هاوتاكه‌یو ئه‌مه‌ش ڕوویداوه، سبحان الله، كێ پێش زیاتر 1400 ساڵ ئه‌م هه‌واڵه‌ی به پێغه‌مبه‌ر (صلی الله علیه وسلم)داوه.\nShare the post “كێبڕكێی به‌رزكردنه‌وه‌ی ته‌لار‌و باڵه‌خانه‌كان له نیشانەكانی ڕۆژی دواییە.”


پاڵه‌وانێتی شه‌تڕه‌نجی پێشمه‌رگه كۆتایی هات\nدوایی به‌ڕێوه چوونی نۆ جه‌وله‌ی یارییه‌كانی پاڵه‌وانێتی شه‌تڕه‌نجی پێشمه‌رگه ، دواجار یارییه‌كانی كۆتایی هات و شه‌ش پاڵه‌وانی پله‌كانی ڕیزبه‌ندی خه‌لاَت كران .\nله‌و پاڵه‌وانێتیه‌دا ئارێز صابر به 8 خاڵ توانی پله‌ی یه‌كه‌م به‌ده‌ست بهێنێت و به هه‌مان ژماره‌ی خاڵ كامه‌ران عه‌زیز دووه‌م بوو ، پله‌ی سێهه‌م و چواره‌م بۆ هه‌ردوو یاریزان یوسف عیماد و ڕێباز ناصر بوو به 7 خاڵ و هه‌ریه‌ك له حه‌یده‌ر نامیق و ئاریان عه‌لی-یش به 6,5 خاڵ له پله‌كانی پێنجه‌م و شه‌شه‌می ڕیزبه‌ندی هاتن .\nپاش كۆتاهانی یارییه‌كانی پاڵه‌وانێتیه‌كه‌ش خه‌لاَته‌كانی دابه‌ش كران كه سه‌رجه‌م ئه‌ركی دارایی و ئاماده‌كاری بۆ پاڵه‌وانێتیه‌كه له‌لایه‌ن یانه‌ی پێشمه‌رگه ڕێكخرا بوو .\nلای خۆشیه‌وه ئه‌سعه‌د ئیسماعیل سه‌رپه‌رشتیاری گشتی به‌شی شه‌تڕه‌نجی یانه‌ی وه‌رزشی پێشمه‌رگه بۆ پێشمه‌رگه سپۆرت دواو ووتی ، سوپاسی تایبه‌تی به‌ڕێز جێگری سه‌رۆكی یانه‌ی وه‌رزشی پێشمه‌رگه ده‌كه‌ین كه هاوكاری ته‌واوی به‌شه‌كه‌مانه و هه‌روه‌ك سوپاسی كارگێڕی یانه ده‌كه‌ین كه هه‌میشه بۆ پاڵپشتی به‌شی شه‌تڕه‌نج كه‌م ته‌رخه‌میان نه‌كردووه .\nئه‌سعه‌د ووتیشی ئه‌م پاڵه‌وانێتیه له ژێر ناوی پێشمه‌رگه و له ماوه‌ی دوو ڕۆژ به سستمی سویسری و به نۆ جه‌وله یارییه‌كانی به شێوه‌ی خێرا ئه‌نجام دراو پاڵه‌وانێتیه‌كی سه‌ركه‌وتووی مێژووی بوو .


چوار ڕۆژ پێکه‌وه بوون دوای چوارده ساڵ دووری. یانی هه‌ر سێ ساڵ و نیو دووری، ڕۆژێک پێکه‌وه بوونی به‌رکه‌وت! ڕۆژێک پێش یه‌کدیتنه‌وه، وه‌ک سێبه‌رێکی سه‌ر لێشێواو هاتوون و چوون، قسه کردن، نوقم بوون و بێده‌نگی هیچ هیچ له نائارامییه‌کانی ناخ و ترس و دڵه کووته‌کانی که‌م نه‌کرده‌وه و یه‌ک ڕۆژ وه‌پاش که‌وتنی ئه‌و دیداره، جگه له پڕمه‌ی گریانێکی له‌ناکاو و ماندوویه‌تییه‌کی بێ‌تام هیچی به‌دواوه نه‌بوو.\nشوێنی چوارده ساڵ دووری، چوارده ساڵ جگه له " من باشم ئه‌ی تۆ چۆنی" هیچ نه‌گووتن، چوارده ساڵ یه‌کتر له باوه‌ش نه‌گرتن و چوارده ساڵ له خه‌یاڵی خۆتدا ده‌گه‌ڵ شتێک ژیان که ئیتر هیچی له ڕاستی ناچێت، ته‌نیا ڕۆژێک پێش یه‌کگرتنه‌وه خۆ ده‌رده‌خات و ترسی دووربوونه‌وه و دابڕان، ته‌نیا کاتی له ئامێزگرتنه که به‌رۆکت به‌رده‌دات، ئه‌گه به‌ری بدات ...\nدووری زمانی دواندن ده‌گۆڕێت. ئه‌وم له‌و چه‌ند ڕۆژ و شه‌وی وا خێرا تێپه‌ڕین بۆ ده‌رکه‌وت. دووری شت جوانتر ده‌کات، جوانتر له‌وه‌ی که هه‌یه و جوانی زۆر شت حه‌شار ده‌دات. دووری زمانی ده‌ست و په‌نجه‌کان، ڕوانینه‌کان، ڕه‌نگی چاو و بزه‌ی سه‌ر لێو له بیرده‌باته‌وه. دووری پڕت ده‌کات له ترس، له سه‌ر لێشێواوی، ئه‌و کاته‌ی نه شوێنی خۆت ده‌زانی و نه ده‌زانی ئه‌وت له کوێ هه‌یه.\nئه‌و ڕۆژه‌ی ئه‌و ده‌هات من ئارامم نه‌بوو. هه‌ڵده‌ستام. داده‌نیشتمه‌وه. ڕاده‌کشام. هه‌ڵده‌ستامه‌وه. له پشت شووشه خۆڵاوییه‌کانی ئه‌م ژووره‌وه هه‌زار جار ئه‌وبه‌ر ئه‌وبه‌ری شه‌قامه‌که‌م گه‌ز کرد. ئوتومبیله‌کانم ژمارد. ئه‌وم ده‌هێنایه به‌رچاوی خۆم و خۆم لێ گێل ده‌کرده‌وه...\nبه ته‌نیا چه‌ند چرکه له باوه‌ش گرتنی، هه‌زار هه‌ستی ونبووی بێ سه‌رشوێن، دووباره زیندوو بوونه‌وه.\nدوای چوارده ساڵ دووری، بێده‌نگی خۆی پڕه له قسه. خۆم گرمۆڵه ده‌که‌م و له باوه‌شیدا ون ده‌بم. گۆنای من سنگی ئه‌و ته‌ڕ ده‌کات و گه‌رمای هه‌ناسه‌کانی ئه‌و سه‌هۆڵبه‌ندانی ترسه‌کانم، ئارام ئارام، ده‌توێنێته‌وه. نه هه‌وڵ ده‌ده‌م هیچم وه‌بیر بێته‌وه و نه گرنگه ئه‌و چرکه‌یه چه‌ند ده‌خایه‌نێت. خۆم له باوه‌شیدا گرمۆله ده‌که‌م و بیرده‌که‌مه‌وه چ خۆش، من هێشتا له باوه‌شیدا جێگه‌م ده‌بێته‌وه!\nئه‌و باسی خۆی ده‌کات و من چیرۆکی کۆن و تازه‌کانی هه‌موو ئه‌و ساڵانه‌می بۆ ده‌گێرمه‌وه. هه‌نده شت به نه‌گووتراوی ده‌هێڵمه‌وه. بـــــــۆ؟ نازانم. گرنگ نییه. ئێستا زۆرتر سه‌رنج ده‌ده‌مه شێوه‌ی پێکه‌نینه‌کانی. یان ڕوانینی کاتێ له بیردایه. سه‌رنج ده‌ده‌م چۆن کاتی قسه کردن به سه‌ر په‌نجه‌کانی، بۆشایی به‌رامبه‌ری،خه‌ت خه‌تی ده‌کات و چۆن له ناکاو قاقا پێده‌که‌نیت و چه‌ن زوو فرمێسکه‌کانی دێنه خوار ...\nچوار ڕۆژ پێکه‌وه بوون دوای چارده ساڵ دووری، ئه‌وه‌نده که‌مه تاسه‌ت ناشکێنێت، به‌شی ئه‌وه‌نده به‌ڵام ده‌کات هه‌نگاوێک له دڵته‌نگییه‌کانت دوورت کاته‌وه. چوار ڕۆژ پێکه‌وه بوون به‌شی پێکه‌وه پێکه‌نین، پێکه‌وه گریان ده‌کات. به‌ش ده‌کات تا شه‌وانه چراکه‌تان که کوژانده‌وه ده‌ست بکه‌ن به قسه کردن و تا به‌ره به‌ری به‌یانی سه‌ر به هه‌موو که‌لێن و قوژبنه‌کانی زه‌یندا بکه‌ن و تۆزی سه‌ر قسه نه‌گۆتراوه‌کان بته‌کێنن. به‌ش ده‌کات جلی یه‌کتری تاقی که‌نه‌وه و به هه‌موو شتێک، که ده‌توانێ شتێکی واش نه‌بێت قاقا پێبکه‌نن، به‌ش ده‌کات تا به‌یانییه‌کی زوو یا سه‌ر له ئێواره‌یه‌کی دره‌نگ دانیشن و لاپه‌ڕه زه‌رد هه‌ڵگه‌راوه‌کانی بیره‌وه‌رییه‌کانتان هه‌ڵده‌نه‌وه و بۆ دڵته‌نگییه‌کانی خۆتان و یه‌کتری بگرین ...\nبه چوار ڕۆژ پێکه‌وه بوون بۆشاییه‌کانی چارده ساڵ دووری قه‌ت پڕ نابێته‌وه. تازه بۆت ده‌رده‌که‌وێت ئه‌و بۆشاییه قووڵتر و گه‌وره‌تره له‌وه‌ی که پێت وابوو. دوای چارده ساڵ دووری، چوار ڕۆژ پێکه‌وه بوون نه زۆره نه به‌س، به‌ڵام به‌شی ئه‌وه‌ی کرد من وه‌بیرم بێته‌وه پێکه‌وه بوون ده‌توانێ چۆن بێت!


چه‌كدارانی حه‌شد ناتوانن له ده‌نگدانی تایبه‌ت به‌شدار بن – لڤین پرێس\nكۆمیسیۆنی باڵای سه‌ربه‌خۆی هه‌ڵبژاردنه‌كانی عێراق، بەهۆی نەناردنی ناوی كارمه‌ندانی حه‌شد بەمەبەستی دروستکردنی ناسنامه‌ی ئه‌لیكترۆنی ده‌نگدان بۆیان بۆیه بڕیاردراوە له ده‌نگدانی تایبه‌تدا حه‌شد بێ به‌ش بكرێت.\nله‌و باره‌یه‌وه، فه‌رمانده‌یه‌كی حه‌شد، كه نه‌یویستووه ناوی بهێنرێت، بە ،یدیا عێراقیەکانی ڕاگەیاندوە،” ئه‌مه موئامه‌ره‌یه و ئه‌مه‌ریكا و هه‌ندێك لایه‌نی ناوخۆیی و ده‌ره‌وه له دژی حه‌شد رێكیان خستووه”.\nهه‌روه‌ها ئه‌حمه‌د ئه‌سه‌دی، فه‌رمانده‌ی حه‌شد و گوته‌بێژی هاوپه‌یمانی فه‌تح، به‌یانێكی میدیایی ده‌ركرد و تێیدا رایگه‌یاند،” بیستوومانه چه‌كدارانی حه‌شد ناتوانن له ده‌نگدانی تایبه‌ت به‌شداری بكه‌ن و ده‌بێت له رۆژی ده‌نگداندا سه‌نگه‌ره‌كانیان به‌جێ بهێڵن و بڕۆنه‌وه ماڵه‌وه ده‌نگ بده‌ن”.\nلە بەشێی تری پەیامەکەیدا ڕایگەیاندوە،” داواتان لێده‌كه‌ن به سه‌دانتان رووبكه‌نه ده‌نگدان، بۆ ئه‌وه‌ی قه‌ره‌بووی ده‌نگی پاڵه‌وانه‌كانمان بكه‌نه‌وه كه له سه‌نگه‌ردان و ناتوانن به‌شداری له ده‌نگدان بكه‌ن”.\nجێگەی ئاماژە پێدانە، به‌رپرسانی هاوپه‌یمانی فه‌تح رایانگه‌یاندووه،” بێبه‌شكردنی حه‌شد له ده‌نگدانی تایبه‌ت كاریگه‌ری له‌سه‌ر چانسی سه‌ركه‌وتنی هاوپه‌یمانییه‌كه درووست ناكات”.\nچه‌كدارانی حه‌شد ژماره‌یان 130 هه‌زار كه‌سه، 30 هه‌زار چه‌كداریش گرێبه‌ستیان هه‌ڵوه‌شێنراوه‌ته‌وه و به‌م دواییانه گه‌ڕانه‌وه بۆ سه‌نگه‌ره‌كانیان.\nدوو رۆژ پێش پرۆسه‌ی ده‌نگدانی گشتیی، ده‌نگدانی تایبه‌ت به‌ڕێوه‌ده‌چێت و له‌و رۆژه‌دا ته‌نیا هێزه ئه‌منییه‌كان و كارمه‌ندانی نه‌خۆشخانه و زیندانه‌كان ده‌نگ ده‌ده‌ن.


پوخته‌ی فیکری "محمد شحرور" -احسان برهان الدین\nخانه/تاریخ/شخصیت ها/پوخته‌ی فیکری “محمد شحرور”\nپوخته‌ی فیکری “محمد شحرور”\nســــۆزی میــــحڕاب ارسال ایمیل 4 دی 1398\nئەو باوەڕی وایه قورئان پەیامێکه بۆ هەموو جیهان….\nمەبەستی ئەوەیه پێویسته بگونجێت یان بنگونجێنرێت له گەڵ هەموو میللەتاندا ؛تەنانەت میللەتانی ژاپۆن و ئەمریکا…\nئەو پێشی وایه ئیسلام کۆتا پەیامه بۆ مرۆڤایەتی ؛ بۆیه دەبێت دەقەکانی قوڕئان له گەڵ هەموو پێش کەوتن و پەرەسەندنێکی شارەستانیدا رێ بکات…\nبەڵام شەحرور له باتی ئەوەی پەنا بۆ قوڕئان ببات بۆ وەرگرتن و هەڵێنجانی چەمک و بەها و حوکمەکان بەدەر له کاریگەری بەهاکانی عەلمانیەتی هاوچەرخ، ئەو هەڵساوه به کردارێکی پێچەوانەو قورئانی کردۆتە پاشکۆی بەهاکانی عەلمانیەتی هاوچەرخ….\nبۆ ئەو مەبەستەش گەردەنی دەقەکان بادەدات و هەر به زۆر دەیانگونجێنێت له گەڵ ئەو مەبەست و ئاراستەدا.\nمحمد شحرور ڕەنگه گومڕاترین کەس بێت که به بێ وچان خەریکی گومان دروست کردنه بۆ موسوڵمانان و بەشێوەیەکی ناڕاستەوخۆ سەرقاڵی دژایەتیکردنی قوڕئانه…\nئەمەی خوارەوەش چەند نموونەیەکی خێرایه له خەرمانی لادان و گومڕاییەکانی که هەمووی له زاری خۆیەوه به دەنگ و ڕەنگ تۆمار کراوه:\nخوێندنەوەی محمد شحرور بۆ قورئانی پیڕۆز به شێوەیەکی گشتی\nئەو وەکو توێژەرێک دەڵێت:\n-له سەر هەڵگەرانەوه و هەوڵی هەلوەشادنەوەی واتاکانی قورئان بونیات نراوه و هیچی تر.\nپێی وایه تازەگەری به هیچ شێوەیەک ناکرێت به بێ دووباره قسەکردن له سەر ئەو بابەتانەی له ئیسلامدا جێگیر و نەگۆڕن.\n“ئەو سەرەڕای ئەو هەموو دروشمه زلانەی دەربارەی تێگەیشتنی له قورئان بەرزی کردۆتەوه، ناتوانێت به جوانی قورئان بخوێنێتەوه و هەڵەی سەرەتای له خوێندنەوەی دا دەکات و قورئان له سەر زمانی زۆر قورسه و هەرگیز ناتوانێت تەنها ئایەتێک به بێ هەڵەی ڕوون و ئاشکرا بخوێنێتەوه!!“\nقسەی زل و فەلسەفەی بەتاڵی زۆرە! سەبارەت به تێگەیشتنەکانی له قورئان، بۆ نموونە دەڵێت: ” أب و أم” له گەڵ “والد و والد‌ة” یەک شت نین و جیاوازییان هەیه!\nئەو دەڵێت: سەرپۆش له پێش ئیسلامدا هەبوو، بەڵام ئیسلام هات و لایبرد!\nئافرەت ئاساییه به شۆرتێکەوه بچێته سەر جاده!\nشەحرور پێی وایه مناڵ بوون به بێ هاوسەرگیری ئاساییه ؛چونکه مناڵی زینا و داوێن پیسی، وشەیەکه شەرعناسەکان پەیدایان کردووه!\nهەروەها ئەو دەڵێت: کۆمەڵگای دیندار کۆمەڵگایەکی مونافیق و دوو ڕوویه !\nلە وتە سەیر و سمەرەکانی تری شحرور ئەوە کە دەڵێت: “مەسەلەی ئەوەی که ئیسلام له سەر پێنج کۆڵەکه بونیات نراوه، ئەوه وەکو ئەوەیه کڵاوێکمان کرابێته سەر و مەسەلەکە وا نییه!“\nهەروەها ئەو دەڵێت: موسوڵمان هەر ئەوه نییه سەر به ئیسلام بێت ؛ دەگونجێت موسوڵمان بێت و یەهوودی بێت یان مەسیحی و بوزی و هیندۆسی بێت.\nلە وتە سەرسوڕهێنەرەکانی پەوە کە دەڵێت: ئەوانەش که دژی پێغەمبەر صلی الله علیه و سلم جەنگاون و کوژراون شەهیدن!\nئەو کابرایە دەڵێت: لویس پاستۆرە که میکرۆبی دۆزیوەتەوه شەهیدەو لەگەڵ پێغەمبەراندایە!!\nله هەمووشی سەیرتر ئەوەیە کە پێی وایه شەهید مەرج نییه مردوو بێت دەکرێت شەهید بێت و زیندوو بێت!\nئەو باوەڕی نه به عەداڵەت و نه به ڕاستگۆیی هاوەڵان ـ ئەسحابی پێغەمبەر ـ نییه و بگره پێی وایه ئێستا ئێمه لەم سەر دەمەدا له وان باشترین.\nئەو باوەڕی بە فەرمودەکانی پێغەمبەر نیە بۆیە ئەڵێت: ئەگەر فەرمان و قەدەغەکردنەکانی پێغەمبەر صلی الله علیه و سلم م به دەنگ و ڕەنگ پێ بگات ؛ هێشتا خۆم به وابەستەی کارپێکردنی نازانم.\n-باوەڕی به پێغەمبەر صلی الله علیه و سلم هەیه، بەڵام وەکو خۆی دەڵێت که ئەویش حاڵی حاڵی پێغەمبەرانی پێش خۆیەتی و هیچ پەیوەندیمان پییانەوە نییه!\nدەربارەی زاتی اڵڵه دا دەڵێت: ئەو نێرینەیه له بەر ئەوەی پەیامەکان له سەردەمی نێرینەکاندا هاتوون… تعالی الله عما یقول علوا کبیرا….\nهەموو ئەم قسانەش به ڤیدیۆ له یوتیوب هەیه بۆ کەسێک بیەوێت تەماشایان بکات و هەمووی له لایەن توێژەرێکەوه کۆ کراونەتەوه.\nشحرور قرآنیون محمد شحرور


ئایا شەڕی شیعە - شیعە روودەدات..؟ ئایا ئەسڵەن هەولی کوشتنی کازمی دراوە..؟\nهادی عامری گومان لە هەوڵی کوشتنی کازمی دەکات\nسەرۆکی هاوپەیمانی فەتح، هادی عامری رایدەگەیەنێت" شەڕی نێوان شەیعە- شیعە روونادات و گومان لە راستی هەولی کوژرانی مەستەفا کازمی دەکەم".\nلە سنەتەری مەهدی موهەندیس لە کۆبوونەوەیەکدا، هادی عامری سەرۆکی هاوپەیمانی فەتح رایگەیاند" کەسانێک هەیە پارە دەدەن شەڕی شیعە – شیعە بەرپابێت، هەرگیز ئەمە روودا نادات تا مەرجەعی گەورەی شەیعەکان عەلی و، سەرکردەکانی شیعە بەشێوەیەکی گشتی عاقڵ و لۆژیکین، دەمەوێت دڵنیای هەموو لایەک بکەمەوە".\nلەو وتانەدا هادی عامری باسی لەوەش کرد کە گومان دەکەم لە هەوڵی کووشتنی سەرۆک وەزیران مستەفا کازمی و، وتیشی" قسەمان لەگەڵ سەرکردە ئەمنییەکان کرد بە ئامادەبوونی سەرۆکی ئەنجومەنی دادوەری باڵا، فایەق زیدان و سەرۆک کۆمار و سەرۆک وەزیران کۆبووینەوە، داوای لێکۆڵێنەوەیەکەی شەفاف و وردمان کردووە کە کێ ئەم کارەی کردووە، بەڵام گەڵاڵە نەکراوە".\nسەرۆکی هاوپەیمانی فەتح دەپرسێت" ئایا ئەسڵەن ئەم رووداوە روویداوە، بە ئامانجگرتنی بە فڕۆکەی بێ فڕۆکەوان لە بنچینەژا شاتی واروویداوە، من هادی عامریم لە هەموو کەس زیاتر داوا دەکەم تۆمەتەباران بدرێێنە دادگا".\nوتیشی " پۆستی سەرۆک وەزیران هی شیعەیە، شیعەی عاقڵ کاری واناکات، رەنگە دوژمنەکان ئەو کارە بکات، لەبەر ئەوە ئێمە سوورین لەسەر لێکۆڵێنەوە".\nرۆژی یەک شەممەی رابردوو ماڵی مستەفا کازمی لەلایەن سێ فڕۆکەی بێ فڕۆکەوانەوە هێڕشکرایە سەر ماڵەکەیی و چەند پاسەوانێ،کی بریندار بوو.\nهەولی کوشتنی کازمی


كارەسات و زەنگی ئاگاداركردنەوە\nڕاستی قەیرانە یەك لە دوایەكەكان و ئەزمونی تاڵی حكومڕانی لە هەرێمی كوردستان خەریكە بە دۆخێكی كارەساتاوی تر دا دەگوزەرێت، هەڵبەت ئەمەش ڕێك لە ساڵی 2014 بارێكی نائاسایی لە ڕووی ئیداری و ئابوری و سیاسی یەوە تا بە ئێستا دەگات بەردەوامی هەیە هەرچەند ساڵانی پێش 2014 باشتر نەبووە قەیران لە دوای قەیران بەكورتی و بەتایبەتی لە ڕووی ئیداری و ئابووری یەوە چەند جۆرێك لە بڕینی قوتی خەڵكی تاقیكرایەوە هەرجارەو بە بیانوویەك جارێك بەناوی پاشەكەوت و جارێك بەناوی كورتهێنانی بودجە و مەسەلەی نەوتیش لەولاوە بوەستێت كە چۆن دەسەلاتدارانی حكومەتی هەرێم هەندێكیان بوون بە بازرگانی نەوت و مافیا، شاهیدی وتەكانیشم ئەو ووتارو كۆمێنتانەیە لەكاتی سەروبەندی هەڵبژاردنەكان كە خەڵكی پێ قایل دەكەن و بریق و باقی وشەكانتان تەنها ماوەی هەڵبژاردنە ئەویش وەك هەمووشتەكان كورت دەخایەنێت.\nلە سەردەمی ڕووخانی رژێمی بەعسەوە خەڵكی چاوەرانی باشترو باشترینە لەم حكومەتە بەڵام خراپ و خراپترینی چنیەوە، باشە گەندەڵی هەیە كێن ئەوانەی گەندەڵن و گەندەڵكارن فەرموو بیدەن بە دادگا بایاسا كاری خۆی بكات و سەروەری بۆ یاسا بگەرێنینەوە جارێكی تر هیچ بەرپرسێك زاتی گەندەڵی و خراپ بەكارهێنانی پۆستەكەی نەكات لەبەرژەوەندی شەخسی، حكومەتێكی شەفاف و بەرپرسیار ئاراستە بكرێت كە جێ ی ڕەزامەندی كۆمەلانی خەڵكی بێت،\nڕوون نیە ئەم ڕووداوانە تا كوێ دەڕوات ئایا حكومەتی خەمخۆر خێرا رێگاچارەیەك بۆ ئەو كێشەو ناهەمواریانە دەدۆزێتەوە یان دیسانەوە دەكەوێتە حاڵەتی بەرگریكردن وەك هەموو جارەكان گرەوی یاریەكان دەبەنەوە، وا ئەمجارەش ئەم یاریە لە بەرژەوەندی حكومەت كۆتایی هات ئەی داهاتوو .\nخاڵێكی تر دەست بردن بۆ موچەو كەمكردنەوەی یان دانی موچە بە 45 رۆژ جارێك نابێتە چارە بۆ دۆخی ئێستا و ڕەنگە ببێت بە كلتور لە داهاتوودا و ببێت بەیەكێك لە داهێنانەكانی حكومەتی هەرێم .\nلەبیرمان نەچێت خراپتر لە ئێستا ئەبێت چۆن بێت حكومەت بەرنامەو پلانی چی یە؟ نە موچە نەپرۆژە نە خزمەتگوزاری نە هەلی كار هیچی بەردەست نیە، حكومەتێك خاوەنی دەیان بیرەنەوت بێت نەتوانێت كەمترینی ئەو خزمەتگوازریانە دابین بكات بگرە نەتوانێت 2 بەرمیل نەوت لە ساڵێكدا دابین بكات بۆ هاوڵاتیانی ڕەنگە 2 بەرمیل زۆریشم وتبێت.\nئەمە ڕووی راستەقینەی حكومەتی هەرێمی كوردستانە هاوڵاتیانی تا لێواری مەرگ بردووە، سەدان گەنج لە بێ كاری و لە گەندەڵی تا سنوری مەرگ وڵاتیان بەرەو غەریبی جێهێشتووە هەر لە ماوەی ئەم چەندین ساڵەدا تەرمی چەندینیان بە خنكێنراوی گەرانەوە باوەشی نیشتمانی ساردو سڕیان، حكومەت یەك تۆز هەستی نەجوڵا بەدابین كردنی هەلی كار و رێگەگرتن لەسەفەری گەنجان ، شاهیدێكی تری وتەكانم خۆكوشتنی گەنجان و ئەو رێژەیەی تا ئێستا تۆماركراوە زۆرینەی لە بێ كاری و دەردەسەری دایە ئەی بۆ ئەمە حكومەت وەك هەموو جارەكان هیچ باكی نیە با سلێمانیش بێتە پاڵ ئەو كەمتەرخەمیەی حكومەتی هەرێم و ئەو جیاوازییەی لە نێوان پارێزگاكان دروستی كردووە ئیتر بەس نیە ئەم ناعەدالەتی و نابەرپرسیارێتی یە، ئەگەر ئەم دۆخە وابروات ئاسۆیەك بەدی ناكەم، كاتی ئەوە هاتووە بەجدی حكومەت ئاوڕ لە هەموو ئەو كێشەو بارەنەخوازراوانە بداتەوە لە پێناو چەسپاندنی دادپەروەری و عەدالەتی كۆمەڵایەتی .


فۆڕمی تۆمارکردنی بابەت | کەجەکە: نابێ ڕێگەبدرێت کۆمەڵکوژییەکی دیکەی هاوشێوەی هەڵەبجە لە عەفرین دووبارە ببێتەوە\nسییەمین ساڵیادی کۆمەڵکوژیی #هەڵەبجە#یە. 30 ساڵ بەر لە ئێستا یەکێک لە گەورەترین کۆمەڵکوژییەکانی مێژووی مرۆڤایەتی ئەنجامدرا. لە شەڕی ئێران - عێراقدا، باشووری کوردستانیان کردبووە مەیدانی جەنگ. ساڵی 1988 ڕژێمی سەدام حوسێن بە چەکی کیمیایی لە هەڵەبجە کۆمەڵکوژیی کوردانی کرد. ژن، منداڵ، بەساڵاچوو و زیاتر لە 5 هەزار مرۆڤی ئێمە کوژران. بە ئامانجی قڕکردن ئەم هێرشەیان کرد، بۆ ئەوەی گەلێک بە چەکی کیمیایی لەنێوببرێت. بەم شێوەیە جارێکی دیکە کوردانیان لە ڕۆژهەڵاتی ناوین کردە قوربانی. کاتێک لە هەڵەبجە کۆمەڵکوژی کرا، هەرگیز لێپێچینەوە لە دەسەڵاتدارەتیی سەدام حوسێن نەکرا. دواتر هاوسەنگیی سیاسی گۆڕان، ڕژێمی بەعسی عێراق بوو بە ئامانجی ئەمەریکا و جیهان. ئینجا ئه و هێرشەی بە چەکی کیمیایی لە دژی هەڵەبجە کرا، وەک کۆمەڵکوژی ناسێندرا. ئەم قڕکردنە کە لە کاتی کۆمەڵکوژییەکەدا نەدەبینرا، دوای گۆڕانی هاوسەنگییەسیاسی و پەیوەندییەکان، بە کەمپینی بەرفرەوان وەک کۆمەڵکوژی ناسێندرا. سەدام حوسێن کرایە ئامانج و وەک بیانوو بۆ هێرشکردنە سەر عێراق دەستنیشان درا. کاتێک کوردان قڕکران کەس دەنگی نەکرد، بەڵام کاتێک بابەتەکە بوو بە بەرژەوەندیی ئەوان، ئەم قڕکردنەیان خستە ڕۆژەڤی جیهان. پڕوپاگەندەی ئەوەیان کرد کە زوڵمێکی چۆن لە کوردان دەکرێت. لە دژی کوردان بە تایبەت لە سەدەی بیستەمدا، سیاسەتێکی توندی زوڵم و کۆمەڵکوژی بەڕێوەبرا. بەڵام بەهۆی پەیوەندیی نێوان دەوڵەتان، هەمیشە چاوپۆشی له و کۆمەڵکوژییە دەکرا. نموونەی زیندووی ئەمەش قڕکردنی دێرسم-ی ساڵی 1938_ە کە بە دەیان هەزار ژن، منداڵ، لاو و بەساڵاچوو کوژران. سەدەی بیستەم دەوڵەتی تورک بە هەموو شێوەیەک سیاسەتی زوڵم و قڕکردنی بەڕێوەبرد و کورد بوونە قوربانیی سیاسەتی نێوان دەوڵەتان. سیاسەتەکانی سەدەی بیستەم، ئەمڕۆ لە ئاستێکی گرنگدا بەردەوامن. ئەوانەی لە تێکۆشانی دژی داعش و ئەلنووسرەدا پەیوەندییان لەگەڵ کوردان دروست کرد، لە کۆشکەکانی خۆیان پێشوازییان لێ کردن، لە مانشێتەکانی مێدیاکانی خۆیان شوێنیان بۆ تەرخان کردن و سڵاویان ئاراستەی تێکۆشانی دژی داعش کرد، لە دوای ئەوەی کە شکست بە داعش هێنرا، بە چاوی سەدەی بیستەم مامەڵەیان لەگەڵ کوردان کرد. دیسان دەیانەوێ کوردان بکەنە قوربانیی پەیوەندیی نێوان دەوڵەتان. ئه و بێدەنگییەی کە ئێستا لە بەرانبەر داگیرکاریی تورکیا لەسەر #عەفرین# دەینوێنن، کاتی کۆمەڵکوژیی هەڵەبجە دێنێتەوە بیری مرۆڤ. لەگەڵ ئەوەی کە سەدان سیڤیل کوژراون، هێشتاش ڕێ لە داگیرکاریی دەسەڵاتدارەتیی فاشیستی ئاکەپە-مەهەپە ناگیرێت کە سیاسەتی قڕکردن لە دژی کوردان بەڕێوەدەبات. پەرلەمانی ئەورووپا بڕیاریدا کە دەبێت ڕێ لە داگیرکاریی دەوڵەتی تورکیا لە عەفرین بگیرێت. ئەمە ئەرێنییە، بەڵام بڕیارێکی درەنگوەختە. ئەگەر هاوشێوەی کۆمەڵکوژیی هەڵەبجە لە کاتی خۆیدا هەڵوێست پیشان نەدرێت، ڕێ لە کۆمەڵکوژی ناگیرێت. ئەگەر نایانەوێ ببنە هاوبەشی کۆمەڵکوژییەکی نوێی هاوشێوەی هەڵەبجە، پێویستە بڕیاری خۆیان جێبەجێ بکەن. بۆ ئەوەش بەر لە هەر شتێک پێویستە گەلانی جیهان لە بەرانبەر داگیرکاریی سەر عەفرین بوەستنەوە، بەتایبەتی پێویستە گەل و هێزەدیموکراتەکان زەخت لە دەسەڵاتدارانی خۆیان بکەن. ئەگەر ئەمە بکرێت، ڕێ لە کۆمەڵکوژی دەگیرێت و بڕیاری پەرلەمانی ئەورووپا جێبەجێ دەکرێت. لە ساڵیادی کۆمەڵکوژیی هەڵەبجەدا، ئێمە ئیدانەی هەموو ئه و کەس و هێزانە دەکەین کە ئەم کۆمەڵکوژییەیان ئەنجامداوە، یان پشتگیرییان کردووه، یانیش لە بەرانبەر ئەم کۆمەڵکوژییە بێدەنگ بوون. ئێمە جارێکی دیکە بەڵێن دەدەین کە بۆ یادی شەهیدانی هەڵەبجە، تێکۆشانی خۆمان بۆ ئافراندنی کوردستانێکی ئازاد و ڕۆژهەڵاتی ناوینێکی دیموکرات گەش بکەین. کۆما جڤاکێن کوردستان - #کەجەکە# #16-03-2018#


مەسەلەکە چیە…؟ – لڤین پرێس\nلە ئێستادا مەسەلەی دەستگیرکراوانی بادینان هەواڵی گەرم و مانشێتی سەرەکی ڕاگەیاندنەکان و، بازاڕی زبڵدانی تۆڕە کۆمەڵایەتیەکانیشی پێوە گەرمە. بێگومان هەموو داکۆکیکردنێک لە مافە سەرە تاییەکانی ئینسان لە کۆمەڵگەدا، ئەرکێکی ئەخلاقی هەموو تاکێکی نیشتیمانپەروەر و بە ئاگایە، بەڵام بە مەرجێک ئەو داکۆکیکردنە لەسەر مەبدەئی ئینسان دۆستی و عەدالەتی کۆمەڵایەتی و سەوەری قانون بێت.\nهەندێک لە کەوادری پێشکەوتووی یەکێتی نیشتیمانی کوردستان (بە ئەندامانی سەرکردایەتی و مەکتەبی سیاسیشیانەوە)، هەندێک لە ڕوناکبیران، هەندێک لە ڕۆژنامەنوسان قسەی خۆیان لەسەر ئەم بابەتە کردوە. لێرەدا بە هیچ جۆرێک هیچ کۆمێنتێکم لەسەر بیروڕای ئەو دەستە ڕۆشنبیر و ڕۆژنامەنوسانە نیە کە نیگەرانی خۆیان لە پڕۆسەی لێکۆڵینەوە و دادگاییکردنی ئەو دەستگیرکراوانە دەربڕیوە و، هیچ پیلان و پلانێک لە پشت بیرو ڕایانەوە نیە جگە لە هەست و بیری مرۆڤدۆستانە. قسە لە سەر دەربڕینەکانی سەرکردایەتی یەکێتی و کوڕی دادوەری بەڕێز کاک موسڵیح گەیلانیە.\nئەو هەندە لە یەکێتیەکان، لە نیگەرانی ئەوروپا، ڕێکخراوی بەناو نەتەوەیەکگرتوەکان و ئەمەریکا لەسەر کەیسی دەستگیرکراوانی بادینان زۆر نیگەرانن. لە میانمار و کامبۆجیا گردۆڵکە لە کەللەسەری مناڵ، ژن، پیر و گەنجی بێتاوان دروست ئەکرێت… مناڵانی غەززە لەسەر سفرەی نانخواردن و لە شیرینەخەودا بۆمباباران ئەکرێن… کۆماری ئیسلامی ئێران هەفتانە پەتی قەنارە ئەکاتە ملی خەڵکی کورد… نرخی نەوت و ئەڵماسی نیجێریا خوێنی ڕەشپێستەکانە لە پێناو قازانجی کۆمپانیا قۆرخکاریەکانی خۆرئاوا… کەچی ڕێکخراوەکانی مافی مرۆڤ، ڕێکخراوی بەناو نەتەوە یاکگرتوەکان و پارلەمانەکانی ئەوروپاو ئەمەریکا بەو هەموو هێزە ئابوری و سەربازیانەیانەوە مێش میوانیان نیە…! ئەرێ ئەم برادەرانە لە چی نیگەرانن؟… لە پێشێلکردنی مافەکانی ئینسان لە هەرێمی کوردستانی عێراق؟… یان لە بەرتەسک بوونەوەی فەزای ئازادی ڕادەربڕین؟… یانیش هەڵبژاردن نزیک ئەبێتەوە و برادەران بانگەشەی پێشوەختیان ڕاگەیاندوە؟… مەسەلەکە چیە؟…\nلای ئەم برادەرانە دوو جۆر پارتی هەیە. پارتیەک کە دیموکراتخوازە، مەدەنیە، ڕێز لە ئازادیەکانی ئینسان لە کۆمەڵگەکەماندا دەگرێت و معامەلەی خۆشە. پارتیەکەیتر عەقڵیەتی موخابەراتی هەیە، توندڕە وە و معامەلەی ناخۆشە. دیسانەوە ئەپرسین: بەڕاست مەسەلە چیە؟… ئەم تەحلیل و دەستەبەندیەی ئەم برادەرانە بۆ پارتی ئەکەن، لە خۆشەویستی پارتیە؟… یان دەربڕینێکی ڕاستگۆیانەی خەو و ئارەزوی خۆیانە؟… ئایا برادەران، بەڕاستی ئەندامێکی بنەماڵەی بارزانیان پێ مەدە نیتر و میانڕە وترە لەوانیتریان؟… یان مە سەلە هەوڵێکی گشتگیر و (مەدروسە) بۆ شەق کردنی بنەماڵەی بارزانی (فرق تسد)؟… وە ڵامی ئەم پرسیارانە بۆ خەڵکی کوردستان دەهێڵمەوە کە زۆر باش ئەزانن ئێمەش و یەکێتیش و هەموو حیزبەکانی تری کوردستان (بە کۆن و نوێمانەوە) نە خێری زیندە ین و نە فریشتەین و، هەر یەکەمان کەموکوڕی و هەڵەی خۆمان هەیە. دواجار ئومێدە کەی برادەران لەسەر ئینشیقاقی ناو بنەماڵەی بەرزانی هەڵچنراوە، چونکە لەت بوونی بنەماڵەی بەرزانی واتە مەرگی پارتی. بنەماڵەی بەرزانیش ئەبێت پاش زیاد لە ١٠٠ ساڵ خەبات و تێکۆشان، قسەی خێر و شەڕ لێک جیا بکەنەوە و، لە و ڕاستیە ش تێگەیشتبن کە شەق بوونیان یەکسانە بە سڕینەوەیان لە مەیدانی سیاسی کوردستان بۆ هەتا هەتایە…!\nئەمڕۆ نوسراوێکم بەرچاو کەوت کە لەلایەنی کوڕی کاک موسڵیح گەیلانی، یەکێک لە دادوەرەکانی کەیسی دادگاییکردنی دەستگیرکراوانی بادینانەوە نوسراوە (بە پێی هەواڵەکەی کە بڵاوبۆتەوە). دیسان پرسیار: مەعقولە کەسێک کوڕی دادوەر بێت و قسەی لەسەر حوکمی دادگا هەبێت؟… بە چ حەقێک کوڕی دادوەر حوکمی ئیعدام بۆ گومانلێکراو یان تاوانبارێک دەرئەکات؟… عەجەبا ئەگەر کوڕی دادوەر بەم زمانە شڕە جنێوفرۆشە داکۆکی لە باوکی بکات، ئەبێت لە ماڵەوە چ پەروەردەیەک درابێت…؟ عەجەبا ئینسانی بە ئەدەب لاسایی کردار و گوتاری کەسانی بێ ئەدەب ئەکاتەوە؟… مەسەلەکە چیە؟… ئەم پرسیارانەش با بەرەوڕوی دادوەری بەڕێز کاک موسڵیح گەیلانی ببێتەوە.\nعەلی باپیر: وڵاتانی عەرەب شەهامەتیان هەبوایە پەیوەندییەکانییان لەگەڵ ئیسرائیل رادەگرت


Wednesday, 09.29.2021, 22:18\nمیسرییەکان کاتێک بیانەوێ گاڵتە بەکەسێک بکەن کە ئاوات بەشتێکی وەهمی دەخوازێ ، پێی دەڵێن " فی المشمش " . واتە ئەمە خەونێکە قەت نایەتە دی .. پارتیش کاتێک ئاوات دەخوازێ ببێ بە حیزبی قائیدی ئومەتی کوردستان وتاکڕەوانە حوکمی خێلەکی وعەشایەری دواکەوتووی خۆی بەسەر میللەتدا بسەپێنێ ، هیچمان بۆی نیە تەنها بڵێن مەگەر ئەم خەونەی ئێوەش ( فی المشمش ) بێتەدی .\nپارتی کە سەرۆکی هەرێمەکەی و جێگری سەرۆکی حیزبەکەی ئیدیعای ئەوە ئەکات گوایە پارتی تاکە حیزبە کە لایەنە عیراقی و کوردستانیەکان حیسابی بۆ ئەکەن ، بیری چۆتەوە کاندیدەکەیان بۆ هەڵبژاردنی سەرۆکایەتی عیراق لەساڵی ٢٠١٨ تەنهاو تەنها ٢٠ دەنگی لایەنەکانی عیراقی لەپەرلەمان وەدەستهێنا لەبەرامبەر ٢٢٢ دەنگی بەرهەم صالح !.\nپارتی بیری چۆتەوە ئەگەر لەهەڵبژاردنەکاندا تەزیروساختەچێتی نەکات ، هیچ گومان لەوەدا نیە کە تەنها بەقەدەر حزبێکی تورکمانی دەنگ دەهێنێ .\nپارتی دیسان بیری چۆتەوە هەر لەم هەرێمەی کوردستانەدا دەیان حیزب لەسەر ئەساسی دژایەتی پارتی دروستبوون و ئێستا میللەتەکەشی هاتۆتە سەر کە لەسەرانسەری کوردستاندا نەفرەت لەم حزبە ئەکەن و بە نەیاری سەرسەختی خۆیانی ئەزانن ، تەنانەت ئێستا خەڵکێکی زۆری ناوچە ژێرنفووزەکەی لەبادینانیش کەوتونەتە خۆیان بۆ دژایەتی پارتی ورەتکردنەوەی حوکمڕانییە قەرەقۆشییەکەی کە ئەمەش تووشی هیستیریای کردوون .ئیتر کێ حیساب بۆ پارتی وحوکمەکەی ئەکات ؟؟!! مەگەر تورکمانە شڕوشەقەکانی سەر بەتورکیاو ، کۆیلە وماستاوچییەکانی دەورەپشتی دەسەڵاتەکەیان و ، هەندێ گۆرانیبێژی هیچ و پووچی وەکو جەلال پەرێشان وخدر بێگەڵاسی و ، چەند نووسەرێکی قەڵەمفرۆش و ، چەند پەرلەمانتارێکی بەساختە هەڵبژێردراوو ، هەندێ سەرۆک جاش وکۆنە بەعسییەکانی ئەنفال وکیمیاباران کە ئێستا لە گەڕەکە دەوڵەمەندەکانی هەولێردا ژیانێکی ئاسوودە بەڕێدەکەن .\nپارتی لەوەتەی دامەزراندنیەوە لەسەر ئەساس وبیناغەی خیانەتی نیشتمانی ونەتەوەیی هاتۆتە سەر ساحەکە ، بۆیە تاکە لایەنێک کە حیسابی بۆ بکات دەوڵەتە داگییرکەرەکانی چوار پارچەکەی کوردستانن کە پارتی شەڕێ ئەوان بە وەکالەت لەدژی کورد ئەکات .\nپارتی تەنها لەلایەن حزبو کەسایەتییە شۆفینیەکانی دژە کورد حیسابی بۆ ئەکرێ ، چونکە بارەگاکانی پارتی شوێنی حەوانەویانن .\nپارتی لەلایەن دزو مافیاو قاچاخچیەکانەوە حیسابی بۆ ئەکرێ ، چونکە حکومەت ودەسەڵاتەکەی پارتی پارێزەری بەرژەوەندیەکانیانن .\nپارتی تاکە حزبێکی کوردستانە کە هەموو خەڵکی کوردستان لێی بێزارن ، هەموو لایەنەکانیش دژایەتی ئەکەن .\nپارتی تاکە حزبێکە کە لەداگییرکەرەکانی کوردستان زاڵمترو پییسترو لەوانیش زیاتر بەخوێنی میللەتی کورد تینووە .\nئەم هەڵبژاردنەی ئێستا تاکە فرسەتێکە بۆ گەلی کوردستان کە بەفیعلی رۆڵی خۆیان ببینن لە دەمکوتکردنی ئەم حیزبە خائینە و فرێدانی بۆ ناو تەنەکەی زبڵەکە..\nنە فشەفشی نێچیرڤان بارزانی و نە سینگدەرپەڕاندنەکانی مەسرورو نە درۆیەکانی مەسعود بارزانی و ، نە سروودەکانی جەلال پەرێشان ئەم حزبە ناکەنە حیزبی قائید و ئەمە خەونێکە مەگەر لە ( مشمش ) بیبینن ..


besansor - عه‌بدوڵا حه‌سه‌نزاده: ئاڵای سه‌رده‌می كۆمار ئارِمێكی له‌نێودا بوو كه برێتی بوو له دوو گوڵه گه‌نم و قه‌ڵه‌مێك و خۆرێك كه له پشت چیاوه تیشكی ده‌ركه‌وتبوو\nعه‌بدوڵا حه‌سه‌نزاده: ئاڵای سه‌رده‌می كۆمار ئارِمێكی له‌نێودا بوو كه برێتی بوو له دوو گوڵه گه‌نم و قه‌ڵه‌مێك و خۆرێك كه له پشت چیاوه تیشكی ده‌ركه‌وتبوو\nعه‌بدوڵا حه‌سه‌نزاده) سكرتێری پێشووی حزبی دیموكراتی كوردستان – ئێران، له دیمانه‌یه‌كی رۆژنامه‌ی "باس"ـدا له باره‌ی پێوه‌ندیی (پێشەوا قازی) و (مەلا مستەفا)ـه‌وه، ده‌ڵێ: "ئه‌مه زیاتر وه‌ك گاڵته ده‌چێ كه بگوترێ بارزانییه‌كان بۆ رِووخاندنی كۆماری كوردستان چوونه كوردستانی ئێران (ئه‌مه وه‌ك "قانع فه‌رد" ئاماژه‌ی پێ كردووه)، له‌وه‌یش گاڵته‌جارِتر ئه‌وه‌یه كه گوایه ئینگلیز ئه‌وانی ناردووه كۆمار برِووخێنن."\nئه‌مه‌ی خواره‌وه‌یش ده‌قی دیمانه‌كه‌یه.\n* (قانعی فه‌رد) گومان ده‌خاته سه‌ر پێوه‌ندیی نێوان (پێشەوا قازی سەرۆک کۆمار) و (مه‌لا مسته‌فا ژنرالی کۆمار)، هه‌تا ئه‌و جێگه‌یه‌ی ئێوه ئاگادار بن و بتانخوێندبێته‌وه، ئه‌م پێوه‌ندییه چۆن بووه؟\n(حه‌سه‌نزاده): ئه‌وه‌نده‌ی ئه‌من بۆم ده‌ركه‌وتووه، پێوه‌ندیی نێوان (پێشه‌وا) و (مه‌لا مسته‌فای بارزانی)، یان به قه‌ولی مامۆستا هێمنی شاعیر (قازی و مه‌لامان) نموونه‌ی پێوه‌ندییه‌كی دروستی نێوان دوو رِێبه‌ری كورد بووه كه یه‌كیان له وڵاتی خۆی ده‌سته‌ڵاتداره و ئه‌وی دیكه‌یان به پێی هه‌لومه‌رجێك كه كورد و كوردستانی تێدان میوانه. پێشه‌وا، بارزانی و بارزانییه‌كان به‌بێگانه\nو میوان نازانێ، بارزانی له زۆرشتدا ده‌كاته رِاوێژكار و ته‌نانه‌ت شه‌ریكه برِیاری خۆی، بارزانییه‌كان و هاورِێكانیشیان وه‌ك هه‌موو هاونیشتمانانی ناوچه‌ی ژێر ده‌سته‌ڵاتی كۆمار چاو لێ ده‌كا و به‌پێی لێوه‌شاوه‌یی كاریان پێ ده‌سپێرێ تا ئه‌و جێیه كه له چوارپله‌ی ژه‌نرِاڵی یه‌كێكیان به مه‌لا مسته‌فا ده‌به‌خشێ. له به‌رامبه‌ردا بارزانی و هاورِێكانیشی خۆیان به بێگانه و ته‌ره‌كه‌مه نازانن، هه‌رچی توانا و لێوه‌شاوه‌یی هه‌یانه به دڵسۆزییه‌وه ده‌یخه‌نه خزمه‌تی كۆمار و ته‌نانه‌ت گیانیشیان بۆ پاراستنی ده‌سكه‌وته‌كانی كۆمار له‌سه‌ر له‌پی ده‌ست داده‌نێن. ده‌زانین كه به‌شێك له گه‌وره‌ترین حه‌ماس و قاره‌مانه‌تییه‌كانی كۆمار ئه‌وانه‌ن كه بارزانییه‌كان تۆماریان كردوون. به باوه‌رِی من شتێكی زۆر سروشتییشه كه له نێوان ئه‌و دوو رێبه‌ره‌دا جاروبار جیاوازی و ته‌نانه‌ت ناكۆكیی بیرورِاش بووبێ. ئه‌گه‌ر وا نه‌بێ ناسرووشتییه. به‌ڵام ئه‌وه‌ی تا ئێستا له‌سه‌ر مێژووی كۆماری كوردستان دیومانه و خوێندوومانه‌ته‌وه لێی ده‌رناكه‌وێ كه ئه‌م دووانه له ده‌ورانی یازده مانگه‌ی ته‌مه‌نی كۆماردا وه‌كو دوو خه‌نیم، دوو قۆڵ، یان دوو لایه‌ن ره‌فتاریان كردبێ. ئێستا نازانم خێری كێی تێدایه ئه‌گه‌ر پاش شه‌ست و چوار ساڵ له‌شكریان پێ له‌به‌رامبه‌ر یه‌كدا رابگرین؟\nپرسیار: ئه‌و ده‌نگه‌ی عیرفان باسی لێوه ده‌كات كه گوایه هی مه‌لا مسته‌فایه و به ئۆڵسنی گوتووه "قازی محه‌مه‌د پیاوێكی ترسنۆك بووه" هه‌تا چه‌ند راسته؟\nحه‌سه‌نزاده: نه ئه‌من ده‌توانم و نه‌كه‌سی دیكه ده‌توانێ له دووره‌وه بڵێ ئه‌م ده‌نگه هه‌یه یان نا و ئه‌گه‌ر هه‌یه، ده‌نگی مه‌لا مسته‌فا بارزانییه یان نا؟ به‌پێی هه‌موو قانوون و رێوشوێنێك ئه‌وه كاك عیرفان قانیعی فه‌رده  كه ده‌بێ سابیتی بكا. (البینه علی المدعی). لێره‌دا بۆ خۆم ئه‌و پرسیاره‌شم بۆ دروست ده‌بێ، كه تۆ بڵێی ئه‌و لایه‌نه ده‌ره‌كییانه ئاوا به ئاسانی هه‌موو په‌روه‌نده نهێنییه‌كان به نووسراو و گوتراوه‌وه بخه‌نه به‌رده‌م رِۆژنامه‌نووسان و مێژوونووسان و لێكۆڵه‌ران؟ له‌وه‌ش گه‌رِێین كه هه‌روه‌ك له‌پێشه‌وه‌ش گوتم نازانم ئه‌مه چ خزمه‌تێك به دۆزی كورد ده‌كا و چ درِوویه‌ك له له‌شی ئه‌م نه‌ته‌وه خێرنه‌دیوه ده‌ردێنێ؟\nپرسیار: عیرفان قانعی فه‌رد بانگه‌شه‌ی ئه‌وه ده‌كات ده‌نگی چه‌ند ئه‌ندامێكی حزبی دیموكراتی لایه له باڵیۆزخانه‌ی ئیسرِائیل جنێویان به دكتۆر عه‌بدولره‌حمان قاسملو داوه، ئه‌گه‌ر ئه‌و قسه‌یه راسته، ئه‌وانه كێ بوون و له چ زه‌مانێكدا و بۆ چ مه‌به‌ستێ له باڵیۆزخانه‌ی ئیسرِائیل بوون؟ ئایا به ئه‌ركی حزبی رۆیشتوون یان وه‌كو پێوه‌ندی گرتنی شه‌خسی رۆیشتوون؟\nحه‌سه‌نزاده: ئه‌و ئیدیعایه‌ی كاك عیرفان ئه‌وه‌نده له‌نه‌كاو هاتووه كه پیاو نازانێ باسی حزبی دیموكراتی ئه‌مریكا ده‌كا، یان پارتی دێموكراتی كوردستان-عێراق، یان حزبی دیموكراتی كوردستان-ئێران! به‌ڵام به‌خۆشییه‌وه لێره‌دا ئیدیعاكه‌ی راشكاوانه‌تره و ده‌ڵێ "ده‌نگه‌كه‌م له‌لایه". ئه‌من به‌ش به‌حاڵی خۆم ئه‌ندامێكی حزبی دێموكراتی كوردستان ناناسم كه چووبێته باڵیۆزخانه‌ی ئیسرِائیل هه‌تا ده‌گا به‌وه‌ی جنێوی به دكتۆر قاسملو دابێ. به‌ڵام ئێستا كه كاك عیرفان ئیدیعا ده‌كا ئه‌و ده‌نگه‌ی له‌لایه، تكای لێ ده‌كه‌م سێ و دووی لێ نه‌كا و له سه‌ته‌لایتێك یان هه‌رنه‌بێ سایتێك بڵاوی بكاته‌وه، تا هه‌م به‌خۆرِایی و بێ به‌ڵگه خه‌ڵك تۆمه‌تبار نه‌كرێ و هه‌م ئه‌وه‌ی بۆ خۆی به‌دوایدا ده‌گه‌رِێ بێته دی، واته رِاستییه‌كان به خه‌ڵك نیشان بدرێن.\nپ: ئایا حوكمی له‌سێداره‌دانی پێشه‌وا قازی محه‌مه‌د له‌لایه‌ن شاوه بووه، یان سه‌رۆكوه‌زیران ره‌زمئارا؟ ئایا بارزانییه‌كان بۆ یارمه‌تیدانی كۆمار هاتن یان رووخانی كۆمار به‌پێی پیلانی به‌ریتانییه‌كان وه‌ك قانعی قه‌رد باسی ده‌كات؟ چونكه پێش دامه‌زرانی كۆمار پێشه‌وا سه‌ردانی به‌ریتانییه‌كانی كردبوو ئه‌وان به‌م كاره‌ی نارِازی بوون.\nحه‌سه‌نزاده: ئه‌من چه‌ند جارێكی دیكه‌شم بیستووه كه گۆیا شا به‌نیاز نه‌بووه پێشه‌وا قازی محه‌ممه‌د ئیعدام بكا و ئه‌و كاره تارِاده‌یه‌ك بێ ئاگاداریی ئه‌و بووه، به‌ڵام وا بزانم هیچ به‌ڵگه‌یه‌ك له ده‌ستدا نییه بتوانێ ئه‌م رایه سابیت بكا. ئه‌مه زیاتر وه‌ك گاڵته ده‌چێ كه بگوترێ بارزانییه‌كان بۆ رووخاندنی كۆماری كوردستان چوونه كوردستانی ئێران. له‌وه‌ش گاڵته‌جارِتر ئه‌وه‌یه كه گۆیا ئینگلیز ئه‌وانی ناردووه كۆمار برِووخێنن. كه‌س گومان له‌وه ناكا كه ئیگلیزییه‌كان چاویان به كۆماری كوردستان هه‌ڵ نه‌هاتووه و دیاره‌حه‌زیان له چاره‌ی پێشه‌وا قازی محه‌مه‌دیش نه‌بووه. به‌ڵام ئه‌گه‌ر ئه‌و راستییه‌مان له‌به‌ر چاو بێ كه مه‌لا مسته‌فا و بارزانییه‌كان له‌ژێر ته‌وژمی هێرشی بێبه‌زه‌یی یانه‌ی هێزی ئاسمانیی بریتانیادا دوای وێرانبوون و سووتانی به‌شێكی زۆر له گونده‌كان ناچار بوون په‌نا بۆ كوردستانی ئێران به‌رن و گه‌یشتنیان به مه‌هابادی پێته‌ختی كۆماری كوردستانیش نیزیك به دوومانگ پێش دامه‌زرانی كۆمار بوو، ئه‌وده‌م تێ ده‌گه‌ین ئه‌م ئیدیعایه -هی هه‌ركه‌س بێ- چه‌نده بێ بناخه‌یه. ئه‌مه هه‌روه‌ك ئه‌و ئیدیعایه ده‌چێ كه ده‌ڵێ مه‌لا مسته‌فا ده‌ستی له به‌كوشتدانی پێشه‌وادا هه‌بووه. ئه‌وكاته‌ی پێشه‌واو هاورِێكانی له‌دار دران، بارزانی و بارزانییه‌كان و ته‌نانه‌ت ژن ومنداڵیشیان له‌ژێر په‌لاماری درِندانه‌ی هێزه‌كانی ئه‌رته‌شی شادا بوون و شا له په‌یامێكی ره‌سمیدا فه‌رمانی دابوو له زه‌وی و هه‌واوه بارزانییه‌كان و بنه‌ماڵه‌كانیان بۆردومان بكه‌ن و نه‌هێڵن ده‌رباز بن تا به‌قه‌ولی خۆی له‌وه زیاتر ئابرِووی ئه‌رته‌شی ئێران نه‌چێ. به‌رِاست.. عه‌قڵ ده‌یگرێ له‌و هه‌لومه‌رجه‌دا شا بۆ كوشتنی پێشه‌وا داوای كۆمه‌ك له بارزانی بكات؟\nپرسیار: هه‌تا چه‌ند راسته پێشه‌وا ئاڵای كوردستانی دابێته ده‌ست مه‌لامسته‌فا و پێی گوتبێت تۆ ئاڵای شۆرِشی كورد هه‌ڵبگره؟ ئایا ئه‌و ئاڵایه‌ی كۆمار جیاوازیی زۆری له‌گه‌ڵ ئه‌وه‌ی ئێستا نه‌بووه؟ چونكه ئه‌و ئاڵایه‌ی عه‌لی قازی له مه‌راسیمێكدا دایه ده‌ستی نێچیرڤان بارزانی، ئاڵای ئێستای كورستان بوو؟\nحه‌سه‌نزاده: ئه‌من پێم وایه پێداگرتن له‌سه‌ر ئه‌وه كه پێشه‌وا ئاڵای كوردستانی ته‌سلیمی مه‌لا مسته‌فا كردووه، و هه‌وڵ و ته‌قه‌لا بۆ وه‌درۆخستنه‌وه‌ی ئه‌م ئیدیعایه، هه‌ردووكیان ئیسرِارێكی بێ جێن. بارزانی ئاڵای له ده‌ستی قازی محه‌ممه‌د وه‌رگرتبێ یان وه‌رنه‌گرتبێ شیاوی هه‌ڵگرتنی ئاڵای خه‌باتی رزگاریخوازانه‌ی خه‌ڵكی كوردستان بووه، هه‌روه‌ك بۆ نیزیكه‌ی په‌نجا ساڵیش هه‌ڵگری ئه‌م ئاڵایه بوو. پرسیار ئه‌وه‌یه ئه‌گه‌ر بارزانی ئاڵای له ده‌ستی پێشه‌وا وه‌رگرت، ئه‌دی پێشه‌وا له‌ده‌ستێ كێی وه‌رگرت؟ ئه‌مجار وه‌رگرتنی ئاڵای خه‌بات قه‌ت به‌مانای وه‌رگرتنی ئه‌و پارچه قوماشه نییه كه ئاڵاكه‌ی له‌سه‌ر نه‌خشاوه. ئه‌مه ئه‌ركێكی مه‌عنه‌وییه كه ده‌كرێ بڵێین هه‌موو خه‌باتگێرِانی رێگای رزگاریی كوردستان هه‌ركام به‌پێی ئه‌و ده‌وره‌ی بوویانه له ده‌ستی خه‌باتگێرِانی پێش خۆیانیان وه‌رگرتووه. له هێڵه گشتییه‌كاندا كه برێتی بێ له سێ ره‌نگه‌كه‌ی ئاڵای كوردستان، ئه‌و ئاڵایه‌ی ئێستا له هه‌رێمی كوردستان هه‌ڵ ده‌كرێ و به‌خۆشییه‌وه به‌رِه‌سمیش ناسراوه، جیاوازییه‌كی ده‌گه‌ڵ ئاڵای سه‌رده‌می كۆماری كوردستان نییه "نیشتمانم رِه‌نگینه... به‌هه‌شتی سه‌ر زه‌مینه... خاكم وه‌كوئاڵاكه‌م... ره‌نگ سوورو سپی و شینه". به‌ڵام له ئارِمی نێو ئاڵاكه‌دا ئه‌و ئاڵایه‌ی له كۆماری كوردستان هه‌ڵ ده‌كرا جیاوازیی ده‌گه‌ڵ ئه‌و ئاڵایه كه كاك عه‌لی قازی دایه ده‌ستی كاك نێچیرڤان بارزانی، هه‌یه. ئاڵای سه‌رده‌می كۆمار ئارِمێكی له‌نێودا بوو كه برێتی بوو له دوو گوڵه گه‌نم و قه‌ڵه‌مێك و خۆرێك كه له پشت چیاوه تیشكی ده‌ركه‌وتبوو، له حاڵێكدا ئاڵای ئێستامان خۆرێكی 21په‌رِی له‌نێودا نه‌خشاوه. به‌و ئاواته كه رۆژێك له هه‌موو خاكی كوردستاندا به شه‌كاوه‌یی بیبینین.\nله پێوه‌ندییه‌كدا له‌گه‌ڵ سه‌لاحه‌دین موهته‌دی سیاسه‌توانی دێرینی كوردستانی ئێران له‌وباره‌یه‌وه ده‌ڵێ: "ئه‌وه‌ی كه مه‌لا مسته‌فا قسه‌ی به پێشه‌وا قازی محه‌مه‌د گوتبێت یان بۆ تێكدانی كۆماری كوردستان هاتبێت، ئه‌وه شێواندنی مێژووه و قسه‌ی قۆرِه و له‌وباوه‌رِه‌دام وه‌ها درۆیه‌ك شیاوی وه‌ڵامدانه‌وه‌یش نییه و گۆڤاری "لڤین"یشم به‌س ئه‌و كاته‌ی دیمانه‌یه‌كیان له‌گه‌ڵدا كردم خوێندووه‌ته‌وه".


Kurdipedia - 01-06-2017\n📅 01-06-2017 ℹ | 🏷 Group: Dates & Events | Articles language: 🏳 کوردیی ناوەڕاست | 👁🗨\n- تەرمی عەزیز محەمەدعەزیز محەمەد، کەسایەتی سیاسی و سکرتێری پێشووتری حزبی شیوعیشیوعی عێراق برایە بارەگای کۆمیتەی ناوەندی حزبی شیوعی لە هەولێر و پاشان بەره و گۆڕستان بەڕێکرا.\n- وابڕیاربوو ئەمڕۆ کاتژمێر 11ی پێشنیوەڕۆ لە بەردەم سەرۆکایەتی ئەنجومەنی وەزیران گردبونەوەیەک لەلایەن کۆمەلێک چالاک و رۆژنامەنووس، لەدژی بەفیڕۆدانی سامانی وڵات و کەیسەکانی نێوان حکومەت و کۆمپانیای داناگاز ئەنجامبدرێت، بەڵام هێزە ئەمنییەکان رێگریان لە ئەنجامدانی گردبوونەوەکە کرد و هێمن مامەندهێمن مامەندی رێکخەری گردبوونەوەکەشیان دەستگیرکرد.\n- دوای سێ ساڵ دووری، ئەمڕۆ نادیە مورادنادیە موراد باڵیۆزی نیازپاکی رێکخراوی نەتەوەیەکگرتووەکان گەیشتەوە گوندی کۆجۆکۆجۆ لە خۆرهەڵاتی قەزای بەعاج.\n 📡 Website | 🏳 کوردیی ناوەڕاست | ماڵپەڕی دواڕۆژ - 01-06-2017\n 📡 Website | 🏳 کوردیی ناوەڕاست | ماڵپەڕی رۆژنیوز - 01-06-2017\n➕ Added by (Hawrê Baxewan) on Jun 1 2017 8:48AM\n✍ This item recently updated by (Hawrê Baxewan) on: Jun 1 2017 4:09PM\n👁 This item has been viewed 11,897 times\n📷 Photo file 1.0.1 37 KB Jun 1 2017 10:01AM Hawrê Baxewan


داعش ڕیشه‌کێش ده‌که‌ین - Mehr News Agency\nداعش ڕیشه‌کێش ده‌که‌ین\nناسەی هەواڵ: 4057467 - Sun 13 August 2017 - 10:42\nجێگری فه‌رمانده‌ی گشتی سوپای پاسدارانی ئێران ئاماژه‌ی دا که داعش له ڕیشه‌کێش ده‌که‌ین و به ناوی شه‌هید موحسن حوجه‌جییه‌وه ئۆپراسیۆنی نوێ ئه‌نجام ده‌ده‌ین.\nبه ڕاپۆرتی ئاژانسی مێهر، سه‌ردار حسه‌ین سه‌لامی، جێگری فه‌رمانده‌ی گشتی سوپای پاسدارانی ئێران وتی: سعوودییه هه‌رچی تانک و تۆپ بوو له یه‌مه‌ن به کاری هێنا، ئایا توانی له‌م وڵاته سه‌رکه‌وێت؟ ئه‌وه ئه‌وانن که گورزیان به‌رده‌که‌وێت، نه‌ک خه‌ڵکی یه‌مه‌ن.\nئه‌و زیادی کرد: هه‌ڵگرسانی شه‌ڕێکی نوێ له ناوچه‌که ده‌بێته هۆی له‌ناوچوونی ڕژیمی زایۆنی. ئێران هێزێکی سه‌ربه‌خۆیه و هه‌ر به‌م هۆیه‌وه ئه‌مریکا نایه‌وێت ئه‌م هێزه قبووڵ بکات. ئه‌مریکا باش له هێزی ئێران ئاگاداره و له دوای ئه‌وه‌ن که سوپای ئێران هه‌ڵه‌ی ڕه‌فتاری له خۆی نیشان بدات.\nئه‌و جه‌ختی کرد: ئه‌مریکا ده‌یه‌وێت وه‌ها نیشان بدات که سوپا پاسداران له دوای شه‌ڕنانه‌وه‌یه و له ڕاستیدا کێشه‌ی ئه‌وان به‌رجام نییه. ئه‌وان ده‌یانه‌وێت له چه‌ند قۆڵی سیاسی، ئابووری و سه‌ربازییه‌وه زه‌بر له ئێران بده‌ن. ئه‌وه‌ی ئێمه گرنگه بیزانین ئه‌م بابه‌ته‌یه که له‌مڕۆدا دیپلۆماسی به بێ هێز له جیهاندا کڕیاری نییه و به‌رده‌وام سته‌م له دیگه‌ران ده‌که‌ن. ئه‌وان ناتوانن ئێران له سووچێکدا قه‌تیس بکه‌ن.\nئه‌م فه‌رمانده ئێرانییه وتی: ئه‌مریکا ناتوانێت شه‌ڕێکی دیکه له ناوچه‌که هه‌ڵبگرسێنێت، ئێمه هه‌رگیز مۆڵه‌ت به‌وان ناده‌ین که سه‌ردانی بنکه سه‌ربازییه‌کانی ئێمه بکه‌ن. ئێمه له‌مڕۆدا به ئاستێک له خۆڕاگری گه‌یشتووین که ئه‌وه‌نده مووشه‌کمان هه‌یه، شوێنمان نییه که هه‌نبانه‌یان بکه‌ن.\nئه‌و وتی: نه ئیسلام و نه له هیچ شوێنێکی دیکه کوشتنی ئه‌سیر کارێکی دروست نیییه ئه‌مه به‌رهه‌می داگیرکه‌رانی جیهانه، داعشییه‌کان شه‌هید حوجه‌جیان به‌وپه‌ڕی وه‌حشه‌وه شه‌هید کرد، ئێمه وڵامیان ده‌دینه‌وه و دڵنیا بن له ڕیشه ده‌یانکێشین. ئێمه له‌مه به‌دوا به ناوی شه‌هید حه‌جه‌جییه‌وه ئۆپراسیۆنی نوێ ئه‌نجام ده‌ده‌ین.\nسه‌لامی ئاماژه‌ی دا که داعش ده‌ستکردی ئه‌مریکایه و وتی: ئێمه به‌ڵگه‌مان به‌ده‌سته‌وه‌یه که داعش به‌رهه‌می ده‌وڵه‌تی ئۆبامایه، ئه‌وان ده‌یانه‌ویت به‌م تیرۆریستانه ئابڕووی جیهانی ئیسلام ببه‌ن و شه‌ری ناوخۆیی له‌م ناوچه‌یه هه‌ڵبگرسێت. قسه‌ی به‌رپرسانی ئه‌مریکا له دژی تیرۆریسته‌کان پاگه‌نده‌یه‌ک زیاتر هیچی دیکه نییه. ئه‌مریکاییه‌کان بابه‌تێکی گرنگیان هه‌یه که به‌رده‌وام هه‌وڵ ده‌ده‌ن له سه‌ر ئه‌و بنه‌مایه ئیش بکه‌ن، ئه‌ویش ڕاگرتنی ته‌وازونی سیاسی و هێز له ناوچه‌که‌یه، یانی کێشه‌ی ئه‌منی بۆ وڵاتانی ناوچه‌که دروست ده‌که‌ن تاکوو له‌وه زیاتر هێزیان نه‌بێت.\nئه‌و وتی: ئه‌مریکا به‌رده‌وام ده‌یه‌وێت ئێران به مه‌ترسی بۆ سه‌ر ناوچه‌که نیشان بدات به‌ڵام ئێران هه‌رگیز به درێژایی مێژوو بۆ سه‌ر هیچ وڵاتێک مه‌ترسی نه‌بووه. ئه‌وان به‌م بیانۆیه ته‌نیا بازه‌رگانی ده‌که‌ن و به سه‌دان ملیار دۆلار چه‌ک به وڵاتانی عه‌ره‌بی ده‌فرۆشن.


دانراوه له‌لایه‌ن: هێمن عه‌بدولعه‌زیز ڕێكه‌وت: ٦/٢٤/ ٢٠١٠\n(1) ئاماژه‌دان به‌وه كه یارانی پێغه‌مبه‌ر (صلى الله عليه وسلم)نه‌وه‌یه‌كی قوڕئانی بێوێنه بوون..\n(8) هه‌ڵوێستی شیعه‌كان به‌رامبه‌ر به هاوه‌لاَنی پێغه‌مبه‌ر (صلى الله عليه وسلم)"\nid => 4277\ndynamicImage => 'hawallllllkaan.jpg'\nheadTitle => 'ئه‌ستێره‌كانی ده‌وری پێغه‌مبه‌ر (صلی الله علیه وسلم) و هه‌ڵوێستی ناحه‌زه ڕافیزییه‌كان!!'\n[0.53 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 4277)))\n[1.61 ms] UPDATE `dangiislam_article` SET `clicked` = ? WHERE (`dangiislam_article`.`id` = 4277)\n[0.92 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 4277) LIMIT 1\n[0.63 ms] SELECT `dangiislam_article`.* FROM `dangiislam_article` WHERE (id= '4277') AND (status='1') AND (title<>'0') LIMIT 1\n[0.12 ms] SELECT `dangiislam_art_cat`.* FROM `dangiislam_art_cat` WHERE (id = 47) LIMIT 1\n[31.78 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[31.25 ms] SELECT `dangiislam_article`.* FROM `dangiislam_article` WHERE (category_id = 47)\n[3.5 ms] SELECT `dangiislam_article`.* FROM `dangiislam_article` WHERE (category_id = 47) AND (id <> '4277') AND (status='1') ORDER BY `id` desc LIMIT 3\n[7.5 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='4277') ORDER BY `comment_id` desc, `featured` desc\n[30.83 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.13 ms] SELECT `dangiislam_art_cat`.* FROM `dangiislam_art_cat` WHERE (id = 47) LIMIT 1\n1.11.3/5.3.29 Variables Debug Not authorized 15 in 109.16 ms Registry (6)«


سوپای عێراق کوژرانی سێ چەکداری داعشی راگەیاند - پرس میدیا\nHome سڵایدشۆو عێراقی گرنگ هەواڵ سوپای عێراق کوژرانی سێ چەکداری داعشی راگەیاند\nسوپای عێراق کوژرانی سێ چەکداری داعشی راگەیاند\nپرس میدیا 10/01/2020 10:22:00 pm سڵایدشۆو, عێراقی, گرنگ, هەواڵ,\nسوپای عێراق لە ناو تونلێکدا سێ چەکداری داعش گەمارۆ دەدات و دواتر تونێلەکە بەسەریاندا دەتەقێنێتەوە.\nشانەی راگەیاندنی ئەمنی سەربە ئۆپەراسیۆنە هاوبەشەکان لە راگەیەنراوێکدا ئاماژەی بەوە کردووە کە هێزێکی ئەمنی لە میانی ئۆپەراسیۆنێکی سەربازییدا لە دۆڵی سەرسار باکووری رۆژئاوای وڵات، سێ چەکداری داعشیان لەناو تونێلێکدا دەست نیشان کردووە و دواتر تۆنێلەکەیان تەقاندووەتەوە و تیرۆریستانەکانیش کوژراون.\nرۆژی چوارشەممە، سوپای عێراق بە پشتیوانی هاوپەیمانی نێودەوڵەتی ئۆپەراسیۆنێکی فراوانی بۆ راوەدوونانی پاشماوەکانی داعشی لە دۆڵی سەرسار دەستپێکردووە کە دەکەوێتە نێوان پارێزگاکانی سەڵاحەددین و نەینەوا و ئەنبار.\nBy پرس میدیا at 10/01/2020 10:22:00 pm


فەرهاد پیرباڵ: خۆم دەكەم بە (چێ گیڤارا)ی رۆژهەڵاتی كوردستان – زاگرۆس پۆست\nماڵەوە / کوردستان / فەرهاد پیرباڵ: خۆم دەكەم بە (چێ گیڤارا)ی رۆژهەڵاتی كوردستان\nچوار شه‌ممه 4 كانونی یه‌كه‌م 2013\tکوردستان, هەواڵ 110 جار خوێنراوه‌ته‌وه\nفەرهاد پیرباڵ لە روونكردنەوەیەكدا سەبارەت بە هەوڵی خۆسوتاندنەكە، دەڵێت لەو بڕیارە پاشگەز بووەتەوە‌و ئەو ئێستا بڕیارێكی دیكەی داوە‌و دەیەوێ ببێتە پێشمەرگەی رۆژهەڵاتی كوردستان و لە دژی كۆماری ئیسلامیی ئێران شەڕ بكات.\nبڕیار بوو فەرهاد پیرباڵ وەك ناڕەزایەتییەك بەرامبەر دەستگیركردنی حەوت چالاكڤانی رۆژئاوای كوردستان لە گرتووخانەی محەتە لە شاری هەولێر، خۆی بسووتێنێ، بەڵام بە هەوڵی كەسە نزیكەكەكانی رێگریی لێ كرا.\nسەبارەت بە دوایین هەڵوێستی فەرهاد پیرباڵ، لەلێدوانێك بۆ روودا وتی “من سەد لە سەد پەشیمانبو‌ومەتەوە لە خۆسووتاندن و خۆم ناسووتێنم، لەبەر ئەوەی فەرهاد پیرباڵ رێگەی دیكەی دۆزیوەتەوە”.\nئەو لەبارەی ئەو رێگایەی دیكەوە كە دەیگرێتەبەر گوتی “من ئیعلانی شۆڕشی كوردستانیم كردووە لە دژی كۆماری ناكۆماری نائیسلامی ئێران‌و دەبمە پێشمەرگەی رۆژهەڵاتی كوردستان”.پێشیوابوو كە ئەو دەبێتە (چێ گیڤارا)ی رۆژهەڵاتی كوردستان.\nوتیشی “بڕیاری كۆتایی من ئەوەیە ئێستا ئەگەر هەموو هێزە كوردستانییەكانی رۆژهەڵاتی كوردستان یەكبگرن، بە مەرجێك فارس و توركیان تێدا نەبێت، من لە ئەمڕۆ بە دواوە لە سەر شەرەفی شەهید عەبدولڕەحمان قاسملو دەبمە پێشمەرگەی رۆژهەڵات و گیڤارا چیكرد منیش وا دەكەم بۆ رۆژهەڵاتی كوردستان”.


ھەواڵێکی ناخۆش بۆ ئەوانەی چاوەرێی ئایفۆنە نوێیەکەن\nبەر لە ٢ رۆژ لەوادەی ئاشکراکردنی مۆبایلە نوێیەکەی ئەپڵ کەدەیان ملیۆن کەس لەجیھاندا لەچاوەڕوانی ئاشکراکردنیدایە، راپۆرتە میدیاییەکان ھەواڵێکی ناخۆش دەداتە ھەوادارانی ئایفۆن و ئەمەش رەنگە توشی شۆکیان بکات.\nبەپێی راپۆرتەکان مۆبایلی نوێی "ئایفۆن ١١" گۆرانکارییەکی ئەوتۆی تێدا نابێ لەچاو مۆبایلی پێشووتر "ئایفۆن ئێکس" لەکاتێکدا ئەپڵ گۆرانکاریی زیاتر لەو مۆبایلەدا دەکات کەساڵی ٢٠٢٠ ئاشکرای دەکات.\nوێبسایتی "٩ تو ٥ ماک" تایبەتمەند بەھەواڵەکانی کۆمپانیای ئەپڵ رایگەیاندووە کەکۆمپانیاکە بەنیازە بۆ ساڵی ٢٠٢٠ مۆدیلێک ئایفۆن بەرھەمبھێنێت کەبە "ئایفۆن ١٢" ناسراوە و ئەمەش وادەکات ئەوکات بەکارھێنەران بیکڕن و خۆیان بەدووربگرن لەکڕینی ئایفۆن ١١.\nئەپڵ بڕیارە بۆ ٢٠٢٠ سێ گۆڕانکاری گەورە بکات لەمۆبایلەکەیدا:\n١. لەرووی دیزاینەوە ئایفۆنە نوێیەکە توانای چەمانەوەی دەبێ و شێوەی دەگۆڕێ و شاشەی پێشەوەی ھیچ دوگمەیەکی تێدا نابێت یان کونی نابێ.\n٢. تایبەتمەندیی نەوەی پێنجەم "٥G"ی بۆ زیاد دەکرێت\n٣. کامێرای مۆبایلەکە سێ عەدەسەی دەبێ بۆ وێنەگرتن و چەندین تایبەتمەندیی تر کەئەپڵ دەیەوێ لەکامێرای مۆبایلەکەیدا ھەبێت.\nلەگەڵ ئەم گۆرانکارییانەی مۆبایلەکە لەساڵی ٢٠٢٠ دا ئاشکرادەکرێت، کڕینی ئایفۆنی ١١ تەنیا وەک ئەوەیە کۆپییەکی نوێی ئایفۆن بکڕیت ھەروەک ئایفۆن ٨ کەلەرووی بازرگانییەوە شکستی ھێنابوو بەوپێیەی تەنیا ھاوشێوەی کۆپی پێشووتری بووە و بەس.\nهەفتە پێشتر - Sep 8 2019 8:03PM\nسستمی ١٣ iOS ی ئەپڵ گرفتی گەورەی تێدایە ...\nپاڵێوراوە بۆ بەھێزترین مۆبایلی جیھان ...\nلەرێی سیم کارتەوە سیخوڕی دەکرێت ...\n٤ تایبەتمەندی ئایفۆنی ١١ بۆ ئەوانەی گەشت دەکەن ...\nگرفتێک لەسستمی مۆبایلە نوێیەکەی ئەپڵ دەرکەوت ...\nئەپڵ کاتژمێرێکی دەستی ئاشکرادەکات ...\nئەپڵ ئایفۆنی ١١ ی ئاشکراکرد ...\nئەپڵ خزمەتگوزارییەکی تایبەت بەیاری ئاشکراکرد...\nئەیسەر لابتۆپێکی نوێی بەرھەمھێنا ...\nھەواڵێکی ناخۆش بۆ ئەوانەی چاوەرێی ئایفۆنە نوێیەکەن...\nفەیسبوک زیاتر لە٤٠٠ ملیۆن ژمارەتەلەفۆنی ئاشکراکرد ...\nفەیسبوک لایکەکان دەشارێتەوە...\nکۆپیەکی تایبەت بەشۆفێرانی چین بەرھەم ھات ...\nلەتویتەردا بەم جۆرە پۆستەکانت زیاتر دەبینرێت ...\nمۆبایلێکی نوێ شەحنکردنەوەی ناوێت ...\nمۆبایلێک قۆناغی تەچ تێدەپەڕێنێت ...\nکەئایفۆنەکەت گەرم بوو چی لێ دەکەیت...\nسۆنی تەبریدێکی تاکە کەسی پەرەپێدەدات ...


ئیسرائیل بەرەو چوارەم هەڵبژاردنی پێشوەختە – پەڕە 27 – Knwe.org\nسەرەکی » وتار » ئیدریس جەبار » ئیسرائیل بەرەو چوارەم هەڵبژاردنی پێشوەختەپەڕە 27\nئیسرائیل بەرەو چوارەم هەڵبژاردنی پێشوەختە\nئیسرائیل بۆ جاری چوارەم لە ماوەی دوو ساڵدا هەڵبژاردنی گشتی بەخۆوە دەبینێت، ئەمەش دوای ئەوەی هەردوو حزبی سەرەكی لە حكومەت شكستخواردووبوون لە پەسەندكردنی بودجەی دەوڵەت لە وادەی دیاریكراوی خۆیدا.\nدەنگدەران لە مانگی ئاداری داهاتوودا لە دوای تەنیا 12 مانگ لە گەڕی كۆتایی، دەچنەوە بەردەم سندوقەكانی دەنگدان.\nهیوا دەخوازێت لەپۆستەكەیدا بمێنێتەوە\nهەڵبژاردنی پێشوو یەكلاكەرەوە نەبوو، بەو هۆیەی حكومەتێكی یەكێتی نیشتمانی دەگمەنی لێكەوتەوە. بنیامین نەتانیاهۆی سەرۆك وەزیرانی وڵاتەكەش كە بە تۆمەتی گەندەڵی دادگایی دەكرێت، هیواخوازە بۆ جاری شەشەم دەستی لە پۆستەكە گیرببێتەوە.\nنەتانیاهۆ ئەو تۆمەتانەی رووبەڕووی كراوەتەوە رەتدەكاتەوە و بە فاكتەری سیاسی ناویان دەبات.\nلە 23/24/12/2020، پەرلەمانی ئیسرائیل (كنێست) بەپێی یاسا لەدوای كۆتایی ئەو مۆڵەتەی بۆ پەسەندكردنی بودجەی 2020ی دەوڵەت دیاریی كرابوو، خۆی هەڵوەشاندنەوە.\nهەوڵەكان كە11 كاتژمێرییان خایەند بۆ خۆلادان لە هەڵوەشاندنەوەی پەرلەمان، بەڵام لە دوای دەنگدان لە دژی پرۆژە یاسایەك كە كاتی زیاتری دەڕەخساند و پێچەوانەی پێشبینییەكان بوو، دووچاری شكست بوون.\nبەر لە كۆتایی مۆڵەتەكە لە نیوەی شەو، هەریەك لە نەتانیاهۆ سەرۆكی حزبی لیكودی ڕاستڕەو، و بینی گانتس ركاربەری سیاسی لە حزبی «شین- سپی»، ئۆباڵی دروستبوونی تەنگژەكەیان خستە ئەستۆی یەكتر.\nنەتانیاهۆ بە رۆژنامەوانانی راگەیاندبوو «ئەم هەڵبژاردنەم نەدەویست»، «لیكود ئەم هەڵبژاردنەی نەدەویست. بەردەوام دەنگمان لە دژی هەڵبژاردن دەدا. بەڵام لە بەدبەختی هەموان گانتس لە رێكەوتنەكانی لەگەڵمان پاشەگەزبۆوە».\nبە وتەی سەرۆك وەزیرانی ئیسرائیل»لیكود سەركەوتنێكی گەورە بەدەستدەهێنێت لەو راپرسییەی وابڕیارە لە 23ی ئاداردا ئەنجام بدرێت».\nلەبەرامبەردا گانتس رایگەیاندبوو، لێدوانەكانی سەرۆك وەزیران، «درۆن و نەتانیاهۆ ویستی هەڵبژاردن دەستپێبكاتەوە، ئەمەش وەك هەوڵێك بۆ خۆلادان لە دادگایی كردنی لەسەر گەندەڵی».\nئەو دوو پیاوە لە مانگی نیسانی رابردووەوە لە ئیئتیلافێكی ناجێگیردا دەسەڵاتیان لەنیوان خۆیاندا دابەشكردووە، لەسەر گرتنەدەستی پۆستی سەرۆك وەزیرانیش رێكەوتن، بەجۆرێك لە یەكەمجاردا نەتانیاهۆ پۆستەكە بگرێتەدەست و لە مانگی تشرینی دووەمی 2021دا گانتس پۆستەكە وەربگرێت.\nناكۆكییەكان لە بەرژەوەندی نەتانیاهۆدایە\nشرۆڤەكاران دەڵێن، ناكۆكییەكە بوار بۆ نەتانیاهۆ خۆش دەكات، تا كۆتایی بە ئیئتیلافەكە بهێنێت بەهۆی بوونی كەلێنێك لە رێكەوتنەكە كە لێوەی سەرۆكایەتی وەزیران دەدرێتە سەركردەكەی تر بۆ ماوەی سێ مانگی كاتی، گەر هەر لایەكیان رووی لە هەڵبژاردن كرد، بەدەر لە حاڵەتی شكستخواردن لە تێپەڕاندنی بودجە.\nراپرسییەكانی ئەم دواییە، ئاماژە بە داڕمانی پشتیوانییەكان دەكەن لە «شین سپی»، ئەم پاشەكشەكردنەش، وێڕای كەمبوونەوەی پشتیوانی بۆ لیكود، بەڵام جارێكی تر حزبەكە دەكانەوە بە گەورەترین حزبی ئیسرائیل.\nلەگەڵ ئەمەشدا نەتانیاهۆ رووبەڕووی گوشاری گەورە دەبێتەوە لەگەڵ دەستپێكردنی خۆپیشاندانی هەفتانە لە شەقامەكاندا دژ بە حوكمڕانییەكەی، و نزیكبوونەوەی وادەی دەستپێكردنەوەی دادگاییەكەی لە مانگی شوباتی داهاتوودا، و هەوڵە بەردەوامەكان بۆ بەرگرتن لە زیاتر بڵاوبوونەوەی ڤایرۆسی كۆرۆنا كە هەموو جیهانی گرتۆتەوە.\nهەندێك لە شرۆڤەكاران دەڵێن، نەتانیاهۆ ویستوویەتی هەڵبژاردن ئەنجام بدرێت، بەر لەوەی ناچار ببێت دەسەڵات رادەستی گانتس بكات، بەڵام پێی باش بووە لە كاتێكی دواتری مانگی ئاداردا ئەنجام بدرێت. ئەمەش دەكرێت كاتی زیاتری پێببەخشێت بۆ هەڵمەتی بەكارهێنانی ڤاكسینی تایبەت بەخۆی بۆ ئابووری وڵاتەكە، تا بەرەو بوژانەوە بچێت.\nهەروەها نەتانیاهۆ رووبەڕووبوونەوەیەكی سیاسی نوێی هاتۆتە بەردەم، لەلایەن جەدعون سار نوێنەری پێشووی حزبی لیكود كە حزبێكی راستڕەوی دروستكردووە و دەكرێت دەنگەكان لە فراكسیۆنەكەی نەتانیاهۆ بپچڕێت.\nبۆ جاری یەكەم لە مێژووی وڵاتەكەدا، ئیسرائیل لەماوە یەك ساڵدا سێ هەڵبژاردنی ئەنجامدا، بەڵام ئەنجامەكانی گەڕانەوە بوون بۆ چوارگۆشەی یەكەم، ئەمەش هەر لە سەرەتاوە دەستەواژەكانی هەنگاونانی بەرەو هەڵبژاردنی چوارەم دیاریی كرد.\nلە دوایین هەڵبژاردندا كە لە سەرەتای مانگی ئاداری 2020 ئەنجامدرا، بنیامین نەتانیاهۆ سەرۆكی حزبی لیكودی راستڕەو توانی بەسەر بینی گانتسی ركابەری لە حزبی «شین-سپی» سەربكەوێت، بەڵام نەیتوانی هەڵبژاردنەكە یەكلایی بكاتەوە بۆ پێكهێنانی حكومەت.\nدادگاییكردنەكە كێشەكانی سەرۆك وەزیری ئاڵۆزكرد\nهەروەها دادگایی كردنی نەتانیاهۆ بە تۆمەتی گەندەڵی كە لە ناوەڕاستی مانگی ئاداری داهاتوو دەستپێدەكاتەوە، هێندەی تر كێشەكانی سەرۆك وەزیرانی ئاڵۆزتر كردووە.\nیونی بن مەناحیم، شرۆڤەكاری سیاسی ئیسرائیلی لەو بارەیەوە رایگەیاندبوو، نەتانیاهۆ دەستكەوتی بەدەستهێنا، بەڵام ئەو دەستكەوتنە نەگەیشتە ئاستی سەركەوتن.\nبە وتەی مەناحیم «ئەوەی كاروبارەكان یەكلایی دەكاتەوە سەركەوتنە نەك دەستكەوت، بۆیە لە دوایین هەڵبژاردندا نەتانیاهۆ نەیتوانی بەتەنیا حكومەت پێكبهێنێت».\nئەو شرۆڤەكارە سیاسیە ئیسرائیلیە لەبارەی دوا ئەنجامی سێیەم هەڵبژاردنەوە رایگەیاندبوو «گەڕاینەوە بۆ چوارگۆشەی یەكەم كە نەبوونی كاندیدێك دەگەیەنێت بتوانێت حكومەت پێكبهێنێت، ئەمەش دەستەواژەبوو بۆ هەنگاونان بەرەو هەڵبژاردنی چوارەم».\nنوسینگەی وتەبێژی پەرلەمانی ئیسرائیل (كنێست) لە 24ی كانوونی یەكەمی 2020 رایگەیاند، «پەرلەمان خۆی هەڵوەشاندەوەو بانگەشە بۆ هەڵبژاردنی پێشوەخت دەكرێت» كە چوارەم هەڵبژاردنە لەماوەی دوو ساڵ و پێشبینی دەكرێت لە 23ی ئاداری داهاتوو سازبكرێت.\nهەروەها هەڵوەشاندنەوەی كنێست، مانای داڕوخانی حكومەتی ئیئتیلافییە كە نەتانیاهۆ لەگەڵ بینی گانتس ركاربەی سیاسی و سەرۆكی حزبی «شین- سپی» لە مانگی ئایاری رابردوودا بۆ رووبەڕووبوونەوەی پەتای كۆرۆنا پێكیان هێنا.\nبەپێی راپرسییەكان لە وڵاتەكەدا، هەریەك لە نەتانیاهۆ و كانتس رووبەڕووی ئۆپۆزسیۆنێكی بەهێز دەبنەوە لەنێو فراكسیۆنە سیاسییەكانیان، بە تایبەت رەوتی راستڕەوی توندڕەو كە هاوپەیمانە لەگەڵ حزبی لیكۆد بەسەرۆكایەتی نەتانیاهۆ كە جیاوازییان لەگەڵدا هەیە لەڕووی شێوازیی ئیدارەدانی كاروباری دەوڵەت.\nپێشتر نەتانیاهۆ و گانتس لەسەر دابەشكردنی پۆستی سەرۆك وەزیران رێكەوتبوون، گانتس دوو ساڵی حوكمڕانی بەربكەوێت لە دوای تێپەڕینی دوو ساڵ حوكمڕانی نەتانیاهۆ، بەو واتایەی دەبوو لە مانگی تشرینی دووەمی داهاتوودا لەلایەن نەتانیاهۆوە پۆستەكەی رادەستبكرێت، بەڵام كاروبارەكان بەوشێوەیە نەچوون بەڕێوە، بەو پێیەی وڵاتەكە رووی لە هەڵبژاردنی پێشوەخت كرد.


خوا ده‌زانیت و ئێمه نازانین- یاسا قوڕئانییه‌کان (20-2)- کلثوم حسن زاده\nخانه/اصول/خوا ده‌زانیت و ئێمه نازانین- یاسا قوڕئانییه‌کان (۲۰-۲)\nکلثوم حسن زاده ارسال ایمیل 26 خرداد 1397\n«وَ عَسَی أَن تَکرَهُوا شَیئًا وَ هُوَ خَیرٌ لَّکُم وَ عَسَی أَن تُحِبُّوا شَیئًا وَ هُوَ شَرٌّ لَّکُم» (به‌قه‌ڕه:۲۱۶)واته: «جیهاد له‌سه‌رتان بڕیار دراوه که شتێکی گرانه لاتان، له‌وانه‌یه شتێکتان لا ناخۆش بێت که‌چی خێر له‌وه‌دا بێت، هه‌روه‌ها له‌وانه‌یه شتێکتان پێ خۆش بێت که‌چی شه‌ڕ له‌وه دابێت.»\nئه‌و یاسا پڕبایه‌خ و گرینگه کاریگه‌ری زۆری له‌سه‌ر ژیانی ئیماندارانێک هه‌یه که له گرینگی ڕۆڵی ئه‌و یاسایه و واتای ئه‌و تێگه‌یشتبن. ئه‌و یاسایه پێوه‌ندی له‌گه‌ڵ یه‌کێک له بنه‌ماکانی ئێمان واته قه‌زا و قه‌ده‌ر هه‌یه و له ئایه‌تی ۲۱۶ی سوڕه‌تی به‌قه‌ڕه ئاماژه‌ی پێ کراوه که باس له واجب‌بوونی خه‌بات له ڕێی خوادا ده‌کات:\n«وَ عَسَی أَن تَکرَهُوا شَیئًا وَ هُوَ خَیرٌ لَّکُم وَ عَسَی أَن تُحِبُّوا شَیئًا وَ هُوَ شَرٌّ لَّکُم وَاللهُ یَعلَمُ وَ أَنتُم لَا تَعلَمُونَ» (به‌قه‌ڕه:۲۱۶)\nواته: «جیهاد له‌سه‌رتان بڕیار دراوه که شتێکی گرانه لاتان، له‌وانه‌یه شتێکتان لا ناخۆش بێت که‌چی خێر له‌وه‌دا بێت، هه‌روه‌ها له‌وانه‌یه شتێکتان پێ خۆش بێت که‌چی شه‌ڕ له‌وه‌دا بێت. بێ‌گومان هه‌ر خوا خۆی ده‌زانێت و ئێوه نازانن.»\nئه‌و بابه‌ته پوخت و جوانه له سوڕه‌تی نێساشدا، سه‌باره‌ت به جودابوونه‌وه‌ی ژن و مێرد هاتووه که ده‌فه‌رموێت:\n«فَإِن کَرِهتُمُوهُنَّ فَعَسَی أَن تَکرَهُوا شَیئًا وَ یَجعَلَ اللهُ فِیهِ خَیرًا کَثِرًا» (نێسا:۱۹)\nواته: «ئینجا ئه‌گه‌ر به هۆی لاسارییانه‌وه ژیان له‌گه‌ڵیاندا نه‌ده‌گونجا، ددان به‌خۆتاندا بگرن و ئێوه هه‌ر چاک بن، چونکه گه‌لێ شتی وا هه‌یه ئێوه خۆشتان لێ نایه‌ت، که‌چی خوا خێر و چاکه‌یه‌کی زۆری تێدا داناوه.»\nچه‌مکی «خَیرًا کَثِرًا» ڕاڤه‌ی ئه‌و خێره‌یه که له ئایه‌تی سوڕه‌تی به‌قه‌ڕه‌دا هاتووه.\nکورته‌یه‌ک له واتای ئه‌و یاسایه:\nهێندێک جار مرۆڤ تووشی چاره‌نووسی زۆر دڵته‌زێن ده‌بێت که ڕه‌نگه پێی خه‌مبار بێت و ئۆقره‌ی لێ هه‌ڵگیرێت و یا ببێته هۆی خه‌مۆکی و ناڕه‌حه‌تی. هه‌ست ده‌کات که چاره‌نووس ده‌یهه‌وێت بێ‌ڕه‌حمانه کۆشکی ئاوات و ئامانجه‌کانی بڕوخێنیت، به‌ڵام پاش ماوه‌یه‌ک له‌نه‌کاو ده‌بینێت که هه‌ر ئه‌و چاره‌نووسه به ڕواڵه‌ت ڕه‌شه، له ڕێگه‌یه‌کی دیکه‌وه که خۆشی هه‌ستی پێ نه‌ده‌کرد، به به‌رژه‌وه‌ندی ئه‌وکۆتایی پێ دێت. به پێچه‌وانه‌شه‌وه هه‌یه که هێندێک کات که‌سانێک له کارێکدا زۆر تێده‌کۆشن که به‌ڕواڵه‌ت خێری تێدایه و هه‌موو شتێکی خۆیان قوربانی گه‌یشتن به‌و ده‌که‌ن، به‌ڵام له ئاکامدا ده‌بینن که به زه‌ره‌ریان کۆتایی پێ دێت.\nئه‌گه‌ر له‌م دوو ئایه‌ته ورد بینه‌وه، ده‌بینین که ئایه‌تی یه‌که‌م که باس له واجب‌بوونی جیهاده، ئاماژه به ده‌رد و ئازاری جه‌سته‌یی خه‌باتکارانی ڕێگه‌ی خوا ده‌کات و ئایه‌تی دووهه‌م –ئایه‌تی جودا بوونه‌وه‌ی هاوسه‌ران له‌یه‌کتر- ئاماژه به ده‌رد و ڕه‌نجێک ده‌کات که هه‌رکام له ژن و پیاو له جوودایی هاوسه‌ره‌که‌ی تووشی ده‌بێت.\nبه سه‌رنج‌دان به ئایه‌تی جیهاد، ده‌بینین که سه‌باره‌ت به یه‌کێک له عیباده‌ته‌کان قسه ده‌کات، له کاتێکدا که ئایه‌تی سوڕه‌تی نێسا باس له پێوه‌ندییه‌کی دونیایی ده‌کات. بۆیه ئێمه به‌ره‌وڕووی یاسایه‌کین که باس له دۆخه‌کانی جۆراوجۆری ئایینی، جه‌سته‌یی و ده‌روونی ده‌کات، که بۆهه‌مووکه‌س دێته پێش.\nچاره‌نووست تێکه‌ڵ به ناخۆشییه‌کان دیاری کراوه؛ له کاتێکدا تۆ ده‌تهه‌وێت که به هۆی ئه‌و له چه‌په‌ڵییه‌کان و نه‌فامییکان پاک بییه‌وه.\nخوای گه‌وره ده‌فه‌رموێت: «لَقَد خَلَقنَا الإنسَانَ فِی کَبَدٍ»واته: «به‌ڕاستی ئێمه مرۆڤمان له ڕه‌نج و سه‌ختیدا به‌دی هێناوه.»\nتا ئێره ده‌زانین که کرده‌وه به‌و یاسا قوڕئانییه دڵی مرۆڤ لێوانلێو له ئارامی و متمانه ده‌کات و هه‌روه‌ها له گرینگترین هۆکاره‌کانی دوورخستنه‌وه‌ی ناڕه‌حه‌تی و دژواری و بێ‌ئوقره‌یی هه‌ژمار ده‌کرێت و یاریده‌ره بۆ ڕووبه‌ڕوو بوونه‌وه له‌گه‌ڵ ڕووداوه ناخۆشه‌کانی که له‌ژیانی زۆربه‌ی خه‌ڵکیدا دێته دی.\nئه‌گه‌ر چیرۆکه قوڕئانییه‌کان و لاپه‌ڕه‌کانی مێژوو هه‌ڵده‌ینه‌وه و یا چاو له ڕاستییه‌کانی ڕۆژانه‌ی ژیانی خۆمان بکه‌ین، په‌ند و ئامۆژگاری و به‌سه‌رهاتی زۆر له‌و بواره‌وه ده‌بینین. زۆر جار هێندێک له‌و به‌سه‌رهاتانه وه‌بیرمان دێننه‌وه که ڕووداوێکی تاڵ، چۆن ده‌توانێت ببێته هۆکاری ئارامی مرۆڤێکی خه‌مبار و یا په‌ند و ئامۆژگاری بۆ مرۆڤێکی لێقه‌وماو و داماو.\n۱ـ چیرۆکی دایکی موسا، کاتێک که جگه‌رگۆشه‌که‌ی خسته نێو ڕووباری نیل؛ به ورد بوونه‌وه له‌و چیرۆکه، تێده‌گه‌ین که بۆ دایکی موسا هیچ شتێک له‌وه ناخۆشتر نه‌بوو که مناڵه‌که‌ی بکه‌وێته ده‌ستی فیرعه‌ون، به‌ڵام به‌و حاڵه دیتمان که له ده‌ره‌نجامدا، ئاکامی زۆر جوان و گه‌شی لێ که‌وته‌وه و ئاسه‌واری دره‌وشانی به زوویی بۆ دیار که‌وت که ئه‌و ڕاستییه له کۆتایی ئایه‌ته‌کاندا هاتووه:\n۲ـ به تێڕامان له سوڕه‌تی یوسفیش ده‌بینین که ئه‌و یاسایه زۆر به ڕوونی و به جوانی له به‌سه‌رهاتی ئه‌و و بابیدا ڕه‌نگی داوه‌ته‌وه.\n۳ـ ئه‌و یاسا پوخت و پاراوه هه‌روه‌ها له به‌سه‌رهاتی ئه‌و کوڕه‌ی که به فه‌رمانی خوا به‌ده‌ستی پیاوه ساڵحه‌که (ی که موسی هاوڕێیه‌تی کرد که شتی لێڕا فێر بێت) کوژرا، دێته به‌رچاو. پیاوه ساڵحه‌که سه‌باره‌ت به کوشتنی مناڵه گوتی:\n«وَ أَمَّا الغُلَامُ فَکَانَ أَبَوَاهُ مُؤمِنَینِ فَخَشِینَا أَن یُرهِقَهُمَا طُغیَانًا وَ کُفرًا» (که‌هف:۸۰)\nواته: «و ئه‌و منداڵه‌ش که کوشتم! دایک و باوکێکی ئیمانداری هه‌بوو، ترساین له‌وه‌ی که به‌سه‌رکه‌شی و بێ‌دینی و خوانه‌ناسی هیلاک و ماندوویان بکات.»\nگه‌ر که‌مێک له ده‌ورووبه‌رمان ورد بینه‌وه، ده‌بینین که چه‌نده زۆرن ئه‌و که‌سانه‌ی که خوای گه‌وره مناڵی پێ نه‌به‌خشیون و به‌رده‌وام به‌په‌رۆش و خه‌مبارن، ئه‌وه شتێکی سروشتییه. به‌ڵام ئه‌وه‌ی‌که ده‌بێ ئاگاداری بن که تووشی نه‌بن، خه‌مباری هه‌میشه‌یی و هه‌ستی بێ‌به‌ش بوونه‌که بواره‌کانی دیکه‌ی ژیانی ئه‌و دایک و بابه له‌خۆی ده‌گریت.\nخۆزگه ئه‌وانه‌ی که له نیعمه‌تی مناڵ بێ‌به‌شن له‌و ئایه‌ته ورد بنه‌وه، نه ته‌نیا به خاتری دوور بوونه‌وه له خه‌م و ناڕه‌حه‌تی، به‌ڵکو بۆ ئارامی ده‌روونی و متمانه‌ی قه‌لبی خۆیان. خۆزگه وه‌ک نیعمه‌ت و ڕه‌حمه‌تێک چاو له‌و چاره‌نووسه بکه‌ن که خوای گه‌وره به هۆی ڕه‌حمه‌تی خۆی نیعمه‌تی مناڵی له‌وان گرتۆته‌وه. ئێمه چۆزانین، له‌وانه‌یه خاوه‌ن مناڵێک بوایه‌ن که ببا به هۆی به‌دبه‌ختی و سه‌رشۆڕی دایک و بابی.\n«فَأَرَدنَا أَن یُبدِلَهُمَا رَبُّهُمَا خَیرًا مِّنهُ زَکَاهً وَ أَقرَبَ رُحمًا» (که‌هف:۸۱)\nواته: «(به‌و کاره‌مان) ویستمان که په‌روه‌ردگاریان (له جیاتی ئه‌و) پاکتر و چاکتریان پێ ببه‌خشیت و به منداڵێکی خاوه‌ن به‌زه‌یی و میهره‌بانتر به‌هره‌وه‌ریان بکات.»\n۴ـ خوای گه‌وره له سه‌ره‌تای شه‌ڕی به‌دردا بڕواداران به‌و واتایه په‌روه‌رده ده‌کات:\n«کَمَا أَخرَجَکَ رَبُّکَ مِن بَیتِکَ بِالحَقِّ وَ إِنَّ فَرِیقًا مِّنَ المُؤمِنِینَ لَکَارِهُونَ * یُجَادِلُونَکَ فِی الحَقِّ بَعدَ مَا تَبَیَّنَ کَأَنَّمَا یُسَاقُونَ إلَی المَوتِ وَ هُم یَنظُرُونَ» (ئه‌نفال:۵-۶)\nواته: «وه‌ک چۆن په‌روه‌ردگارت به حه‌ق و ڕاستی له نێو ماڵه‌که‌ت ده‌ری هێنایت، له‌کاتێکدا به‌ڕاستی کۆمه‌ڵێک له بڕوادارن پێی دڵگران بوون ٭ ئه‌و کۆمه‌ڵه ئیمانداره موجاده‌له‌ت له‌گه‌ڵ ده‌که‌ن له شتی ڕاست و دروستدا، دوای ڕوون بوونه‌وه‌ی (جه‌نگیان پێ ناخۆشه) وه‌ک بدرێنه به‌ر بۆ مردن له کاتێکدا به چاوی خۆیان هۆکاری مه‌رگ ببینن.»\nبه‌ڵام له دواییدا دیتمان که ئه‌و شه‌ڕه چه‌نده خێر و به‌ره‌که‌تی بۆ ئیمانداران به دیاری هێنا و بوو به مایه‌ی سه‌ربه‌رزی و شکۆمه‌ندی بۆ ئه‌وان. ئه‌وه له‌کاتێکدا بوو که پێش شه‌ڕ، هێندێک له هاوه‌ڵان پێی دڵگران و نیگه‌ران بوون که پێغه‌مبه‌ر(د.خ) فه‌رمانی شه‌ڕی له‌گه‌ڵ موشریکان ده‌ر کرد.\n۵ـ له سوننه‌تی پێغه‌مبه‌ردا نموونه‌ی زۆر له‌و بواره‌وه هه‌یه، کاتێک هاوسه‌ری دایکه سه‌له‌مه وه‌فاتی کرد، ئه‌بوو سه‌له‌مه پێی گوت: له پێغه‌مبه‌ری خوا(د.خ) بیستوومه که فه‌رمووی: هه‌ر بڕوادارێک که تووشی به‌ڵا و موسیبه‌تێک بێت و ئه‌و فه‌رمانه‌ی خوا به زمان بێنیت: «إِنَّا لله و إنَّا إِلَیهِ رَاجِعُونَ» و بڵێت: خوایه پاداشی ئه‌و موسیبه‌ته‌م بده‌وه و باشتر له‌وم پێ ببه‌خشه؛ بێ‌گومان خوای گه‌وره باشتر له‌وی پێ ده‌به‌خشیت.\nدایکی سه‌له‌مه گوتی: کاتێک باوکی سه‌له‌مه کۆچی دوایی کرد، گوتم کامێک له موسوڵمانان باشتر له باوکی سه‌له‌مه‌یه؟ ئێمه یه‌که‌م بنه‌ماڵه بووین که کۆچمان کرد. من به په‌رۆشه‌وه ئه‌وه‌م گوت، به‌ڵام خوای گه‌وره به جێگای ئه‌و پێغه‌مبه‌ر(د.خ) پێ به‌خشیم.\nسه‌رنج بده‌نه ئه‌و هه‌سته‌ی دایکی سه‌له‌مه که هه‌ستی زۆرێک له ژنانه له کاتی له‌ده‌ست دانی هاوژین و باشترین که‌سیان که ژیانی خۆیان به ژیانی ئه‌و په‌یوه‌ند داوه. له‌و دۆخه‌دا ده‌ڵێن: چ که‌سێک بۆمن باشتر ده‌بێت له هاوسه‌ری خۆم؟ به‌ڵام کاتێک دایکی سه‌له‌مه به پێی یاسای قوڕئان خۆی به سه‌بر و خۆڕاگری ڕازانده‌وه و گوتی: «إِنَّا لله و إنَّا إِلَیهِ رَاجِعُونَ»، خوای گه‌وره چاره‌نووسێکی به قسمه‌ت کرد که به خه‌یاڵیشی دانه‌ده‌هات.\nئافره‌تی بڕوادار نابێ به‌خته‌وه‌ریی خۆی هێنده کورت و سنووردار ببینێت و له هه‌موو ده‌رگاکانی ڕه‌حمه‌تی خوای دڵۆڤان له ژیانیدا، ته‌نیا یه‌ک ده‌رگای به‌رچاو بێت. به‌ڵێ هیچ که‌س ته‌نانه‌ت پێغه‌مبه‌ریش(د.خ) له خه‌م و په‌ژاره‌ی به‌ڵا و موسیبه‌ت له ئه‌ماندا نه‌بووه، به‌ڵام نابێ ژیان و به‌خته‌وه‌ری خۆیان به‌س له یه‌ک شتدا، وه‌ک بوون له‌گه‌ڵ پیاوێک ببیننه‌وه.\nله‌و بواره‌وه چیرۆکی زۆر هه‌یه که ئاماژه به یه‌که‌یان ده‌که‌ین:\nکه‌سێک به مه‌به‌ستی سه‌فه‌ر بۆ وڵاتێکی‌تر چوو بۆ فرۆکه‌خانه، ئه‌و به ڕاده‌یه‌ک ماندوو بووکه له‌وێ زوو خه‌وی پێدا که‌وت و له کاتێکدا که خه‌وتبوو، فڕۆکه‌که ڕۆیشت و ئه‌وه‌یش به‌جێ ما. فڕۆکه‌که زۆرتر له سێ‌سه‌د موسافیری پێ بوو. کاتێک وه‌خه‌به‌ر هات زانی که به‌جێ ماوه، زۆر خه‌مناک بوو و په‌ژیوان بۆوه که‌بۆچی نوستبوو؟! به‌ڵام پاش چه‌ند خوله‌کێک هه‌واڵیان ڕاگه‌یاند؛ ئه‌و فڕۆکه‌یه که‌وتۆته خوار و ته‌واوی موسافیره‌کانیشی سووتاون.\nلێره‌دا جێی پرسیاره که ئایا به‌جێ‌مانی ئه‌و که‌سه به قازانجی وی نه‌بووه؟ به‌ڵام کوان ئه‌وانه‌ی که په‌ند و ئامۆژگاری وه‌رده‌گرن؟\nمرۆڤ ده‌بێ پشت به خوا ببه‌ستێت و به به‌کار هێنانی ئامراز و که‌ره‌سه‌ی شیاو به پێی پێویست تێبکۆشیت، ئه‌گه‌ر کارێک به پێچه‌وانه‌ی خواستی ئه‌و هاته دی، ئه‌و یاسا جوانه‌ی قوڕئانی پیرۆزی بێته‌وه بیر که ده‌فه‌رموێت:\nپێویسته به‌رده‌وام له بیرمان بێت که خوای گه‌وره له ئاست به‌نده‌کانی زۆر به‌سۆز و میهره‌بانه. خوای دڵۆڤان به‌نده‌کانی به هه‌موو جۆر به‌ڵا و موسیبه‌ت تاقی ده‌کاته‌وه و له ڕووی سۆز و مه‌سڵه‌حه‌تی خۆی ئازار و ڕه‌نج و دژواری زۆریان بۆ پێش دێنیت تاکوو به‌ره‌و گه‌شه‌ی زۆرتر ڕێنوێنیان بکات. یه‌کێک له دڵۆڤانییه‌کانی خوای گه‌وره ئه‌وه‌یه که ژیان و به‌خته‌وه‌ری به‌نده‌کانی ته‌نیا به خۆیه‌وه پێوه‌ند داوه و بابه‌ته‌کانی‌تر ده‌کرێ ئاڵوگۆڕی به‌سه‌ر دا بێت.\nوه‌رگێڕان: کلثوم حسن زاده\nبه قسه‌ی خۆش له‌گه‌ڵ خه‌ڵکی بدوێ(۱-۲۰)


میسانی ڕازاوە لە یەك ڕۆژدا | UNDP in Iraq\nمیسانی ڕازاوە لە یەك ڕۆژدا\nهەڵمەتی EU-LADP بە ناوی (میسانی خاوێن لە یەك ڕۆژدا) زیاتر لە 10،000 خۆبەخشی ڕاکێشا بەلای خۆیدا وێنە:بەرنامەی نەتەوەیەکگرتوەکان بۆ پەرەپێدان لە عێراق/2016\nمیسان - زیاتر لە 10،000 خۆبەخش بەشدارییان کرد لە هەڵمەتی "میسانی خاوێن لە یەك ڕۆژدا". خۆبەخشان بریتیبوون لە خوێندکارانی ئامادەیی و زانکۆ و ڕێکخراوانی ناحکومی و پێشەوایانی کۆمەڵگە و ئەندامانی حکومەتی خۆجێی میسان. نزیکەی 500 تەن لە خاشاک کۆکرایەوە و 800 سەبەتەی خۆڵ دابەشکران و 4000 مەتر لە ئاوی ئاوەڕۆ پاککرایەوە.\nباڵیۆزی یەکێتی ئەوروپا EU لە عێراق، بەڕێز پاتریک سیمۆنێت، وتی :" ئێمە خەمخۆری خەڵکی عێراقین. پاش بەدەستهێنانی ئاشتی و ئاسایش لە وڵاتەکەدا و تێکەڵکردنەوەی لایەنە ژینگەییەکان لەگەڵ ڕێسا پەرەپێدانی ناوخۆییدا گرنگییەکی گەورەی هەبوو. ئەوەی گرنگترە بۆ ئێمە و بۆ خەڵک بریتیە لەوەی ئەم ڕێسایانە کاریان پێبکرێت. من خۆشحاڵم لەوەی ئەو هەموو خەڵکە، بەتایبەتی لاوان و خانمان هەوڵێکی پێکەوەییان خستە گەڕ بۆ باشترکردنی ژیان لە شارەکەیاندا."\nگۆرانی و نمایشی منداڵانی باخچە بووە دەستپێکی هەڵمەتەکە لەبەرواری 22 ی کانونی یەکەمی 2016 دا لەلایەن بەرنامەی پەرەپێدانی ناوخۆییەوە LADP کە لەلایەن یەکێتی ئەوروپاوە کۆمەکی دەکرێت و لەلایەن UNDP یەوە جێبەجێ دەکرێت.\nهونەرمەندان و نیگارکێشەکان کە خۆبەخشبوون لە هەڵمەتەکدا ڕووکاری دەرەوەی دیواری 7 قوتابخانە و عەیادەیەکی تەندروستی و زیاتر لە 2000 مەتر یان لە شۆستەی شەقامە سەرەکیەکان بۆیە کرد. خۆبەخشان 1500 داریان بە درێژایی شەقامەکانی قەزای حەی ئەلعەسکەری چاند.\nسوندوس عەباس، پسپۆری جێندەری لە UNDPدا، وتی :" بەرنامەی پەرەپێدانی ناوچە ناوخۆییەکان بوە هۆی هاندانی ئەم دەستپێشخەریە وەکو بەشێك لە چالاکیەکانی پڕۆژەی پەیوەست بە جێبەجێکردنی دابینکردنی خزمەتگوزاری بۆ هاوڵاتیانەوە. مەبەست لەم هەڵمەتە بریتیە لە هاندانی دامەزراوە گشتیەکان و هاوڵاتیان لە باشترکردنی خزمەتگوزاریەکانی کۆمەڵگا و پاراستنی ژینگەدا. بەشداربوونی خۆبەخشانە لە هەڵمەتەکەدا جەوهەری ناوچە ناوخۆییەکان پیشان دەدات بۆ باشترکردنی متمانەی هاوڵاتیان لە پەیوەستبوونیاندا بە شارەکەیانەوە."\nهەڵمەتی "میسانی خاوێن لە یەك ڕۆژدا" 9 وانەی لەسەر بەرزکردنەوەی هوشیاری لەخۆ گرتبوو لەماوەی هەفتەیەکدا ئەنجامدرا لە قوتابخانە و مزگەوت و سەنتەرەکانی کۆمەڵگا و لاواندا لە میسان بە هاریکاری بەڕێوەبەرایەتی ژینگە و تەندروستی لە پارێزگای میساندا.\nپارێزگاری میسان، بەڕێز عەلی داوای، کە شان بە شانی خۆبەخشان بوو لە هەڵمەتەکەدا جەختی کردەوە لەسەر گرنگیی بەشداربوونی ناوخۆیی لە هوشیاریی پاراستنی ژینگەدا. هەروەها وتی "دەمەوێت میسان خاوێن بێت لە خاشاک و هەڵمەتەکە لەڕێی بەشداربوونی کارای هاوڵاتیانەوە دەبێتە هۆی ئەوەی لە ڕێی پراکتیکیەوە فێری کارەکان بین".\nخوێندکاران و مامۆستایانی قوتابخانەی ناوەندی ئەلفورات بۆ کچان بەشداریان کرد لە هەڵمەتەکەدا. خاتو لەیلا موحەمەد، بەڕێوەبەری قوتابخانەکە وتی:" هەڵمەتەکە پاڵنەرێك بوو بۆ خوێندکارەکان تا قوتابخانەکەیان بە خاوێنی بپارێزن. هەروەها خوێندکارانیش دەستپێشخەریان کرد لە دامەزراندنی کۆمەکیەکی تایبەتی بۆ کۆکردنەوەی بەخشینەکان بۆ پاراستنی قوتابخانەکەیان و ناوچەکەیان بە خاوێنی. یەک کاتژمێر لە ڕۆژێکدا تەرخان کراوە بۆ ژینگە کە تیایدا مامۆستایان و خوێندکاران بەشداربن لە خاوێنکردنەوەی قوتابخانەکە و دەرەوەیدا."\nمنداڵانی حەی ئەلعەسکەری تەنها دەیانتوانی لە نزیك قوڕاوەکان و خاشاکە کەڵەکەبوەکانەوە یاری بکەن. بەهۆی ئەمەوە توشی هەوکردن و چەندان نەخۆشی دەبوون بەهۆی بەرکەوتنیان بە مێرووەکان و مشک و جرج و مادەی ئەندامیی ناتەندروستی تر و بەکتریاوە.\nدوابەدوای جێبەجێکردنی "میسانی خاوێن لە یەک ڕۆژدا"، هەموو ناوچەکانی حەی ئەلعەسکەری بە تەواوی خاوێنکرانەوە و لە کۆتاییدا منداڵان بە هەموو تەمەنەکانیانەوە کۆبونەوە و لە یەك ناوچەی سەلامەت و ژینگە تەندروستدا یارییان کرد بێ ئەوەی ترسیان هەبێت لە نەخۆشی بەهۆی ژینگەیەکی ناتەندروستەوە. عەلی حەیدەر ی تەمەن 7 ساڵان هێندە بەجۆشبوو بۆ پیشاندانی دڵخۆشیەکەی وتی"لە کۆتاییدا دەتوانین لە شوێنێکی خاوێندا یاری بکەین".\nباسم، هونەرمەندێکی لێهاتوی 30 ساڵان بە زەردەخەنەیەکی هیوابەخشەوە وتی :"ڕێگام بۆ خۆشکراوە بۆ بەدیهێنانی خەونەکانم"، هەروەها وتی :"من زۆر دڵخۆشم بۆ بەشداریکردن لە جوانکردنی ئەم شارەدا و بۆ بۆیاخکردنی دیواری قوتابخانەکان لە ناوچەکەدا." بەهۆی بەشداریی ئەم هونەرمەندەوە لە هەڵمەتەکەدا، باسم بوە هۆی ئەوەی لە نێو کۆمەڵگەی هونەرمەنداندا لە میسان زۆر بناسرێت. ئەم هونەرمەندە بانگهێشت کرا بۆ بەشداریکردن لە چەندین فیستیڤاڵ و پێشانگا و بەشداریکردن لە پێشبڕكێی وێنەکێشاندا. هەروەها هەلی بەدەستهێنانی داهاتێکی جێگیری بۆ ڕەخسا بەهۆی جێبەجێکردنی وێنەکێشان لەسەر دیواری هەندێك ناوچەی میساندا.\nشایەنی باسکردنە کۆمەڵێکی 102 خوێندکاریی کە بەشدارییانکرد لە هەڵمەتەکەدا وەکو خۆبەخش ناونوسکران لەلایەن ڕێکخراوێکی ناحکومییەوە لە میساندا بۆ بەشداریپێکردنیان لە هەر چالاکیەکی پێویستی تر لە داهاتوودا لە پارێزگای میساندا.\nنیداء هیلال، بەرپرسی پەیوەندییەکان، UNDP عێراق. م. 9647804473336+\nموحەممەد فەوزی، بەرپرسی ڕاگەیاندن و زانیاری، نێردەی یەکێتی ئەوروپا بۆ کۆماری عێراق م. 9647809285377+


◄ Resultat: Found 54, page 1 of 6 Items per page: 🗐 1 🗐 5 🗐 10 🗐 25 🗐 50 🗐 100\n📕 Defining Zagros structural domains in the Kurdistan region of northern Iraq Bibliotek\n📅 Lades Dec 26 2012 12:35PM\nGraham Banks, PhD [ Mer... 👁] 📕 ✖ 0 0 ✔ 94% ✍ H.B. 26-12-2012 12:35:15\n📕 Duhok Governorate Geography Bibliotek\n👫 Editor Namn Rojhat Seeyd\n📅 Lades Feb 9 2012 11:58AM\nDuhok Governorate Geography E-duhok website [ Mer... 👁] ✖ 📕 ✖ 0 0 ✔ 74% ✍ R.S. 9-2-2012 11:58:11\n📕 The Political Geography of Kurdistan Bibliotek\n📅 Lades Sep 29 2011 1:44PM\n👁 Denna post har tittat 3,736 gånger\nCarl Dahlman Eurasian Geography and Economics، 20 [ Mer... 👁] ✖ 📕 ✖ 0 0 ✔ 72% ✍ H.B. 29-9-2011 13:44:20\n📕 TRAPPED BETWEEN THE MAP AND REALITY; Geography and Perceptions of Kurdistan Bibliotek\n📅 Lades Dec 27 2012 1:27PM\n👁 Denna post har tittat 7,366 gånger\nMaria T.O’Shea [ Mer... 👁] 📕 ✖ 0 0 ✔ 96% ✍ H.B. 27-12-2012 13:27:00\n📕 ئەتڵەسنامە - وەشانی 1ەم Bibliotek\n📅 Lades Sep 10 2015 5:29PM\n👁 Denna post har tittat 22,697 gånger\nتایبەتە بە لیستی ئەو نەخشانەی کە رێکخراوی کوردیپێد [ Mer... 👁] 📕 ✖ 0 1 ✔ 99% ✍ H.B. 10-9-2015 17:29:36\n📕 ئەتڵەسی زمانی هەرێمی کوردستانی ئێراق وەک نمونە Bibliotek\n📅 Lades Apr 16 2018 10:29AM\n👁 Denna post har tittat 4,533 gånger\nدانانی: عەبدولمەناف رەمەزان ئەحمەد [ Mer... 👁] 📕 ✖ 0 0 ✔ 98% ✍ M.B. 16-4-2018 10:29:26\n📕 ئەتڵەسی هەرێمی کوردستانی عێراق؛ عێراق و جیهان Bibliotek\n📅 Lades Apr 11 2020 8:45PM\n👁 Denna post har tittat 867 gånger\nئامادەکردن: د. هاشم یاسین و سەردار محەمەد عەبدولرح [ Mer... 👁] 📕 ✖ 0 0 ✔ 99% ✍ Z.S. 11-4-2020 20:45:31\n📕 از دریایی پر اب بە سوی مردابی نمکی زار؛ سرگذشت دریاچەی اورمیە؛ مرگ طبیعی یا قربانی رژیم مذهبی؟ Bibliotek\n📅 Lades Aug 26 2015 11:13PM\n👁 Denna post har tittat 4,377 gånger\n... [ Mer... 👁] 📕 ✖ 0 0 ✔ 99% ✍ H.B. 26-8-2015 23:13:23\n📕 الآسماء في منطقة جبل الكرد (عفرین) Bibliotek\n📅 Lades Aug 19 2018 8:39PM\n👁 Denna post har tittat 2,211 gånger\nالآسماء في منطقة جبل الكرد (عفرین) الفصل الثالث [ Mer... 👁] 📕 ✖ 0 2 ✔ 99% ✍ M.B. 19-8-2018 20:39:48\n📕 الابعاد الجیوسیاسیة لمشکلة میاە حوض نهر الفرات واثرها علی العلاقات الترکیة السوریة Bibliotek\n📅 Lades Sep 24 2016 9:45AM\n👁 Denna post har tittat 1,863 gånger\nنضال احمد بدر بدر غزة - ٢٠١٢ [ Mer... 👁] ✖ 📕 ✖ 0 0 ✔ 88% ✍ H.B. 24-9-2016 9:45:53


حوکمی بڵاوکردنەوەی هەواڵ و پڕوپاگەندە لە دانیشتنەکان و تۆڕە کۆمەڵایەتیەکان پێش دڵنیابوون لێی چیە؟: ماڵپەڕی وەڵامەکان\nهەمەجۆرحوکمی بڵاوکردنەوەی هەواڵ و پڕوپاگەندە لە دانیشتنەکان و تۆڕە کۆمەڵایەتیەکان پێش دڵنیابوون لێی چیە؟\nحوکمی بڵاوکردنەوەی هەواڵ و پڕوپاگەندە لە دانیشتنەکان و تۆڕە کۆمەڵایەتیەکان پێش دڵنیابوون لێی چیە؟\nسوپاس وستایش بۆ پەروەردگاری جیهانیان، ودرود وسەلام لە سەر پێغەممەر وکەسوکار وهاوەڵانی هەموویان .\nبەڕاستی موسڵمان دەبێت زمانی خۆی بپارێزێ لە قسەیەک کە سوودی نەبێت یان زیانی هەبێت بۆ خۆی یان بۆ کەسانی تر، لەوانەیش پڕوپاگەندەکانە، جا ئەگەر پڕوپاگەندەکان خراپ بوون یان پەیوەست بوون بە تاکەوە یان کۆمەڵگەوە ئەوا پێویستە لە سەر موسڵمان دڵنیا بێتەوە و باسیان نەکات تەنها لە کاتی پێویستی دا نەبێت. خوای گەورە دەفەرموێ: ((يَا أَيُّهَا الَّذِينَ آمَنُوا إِن جَاءَكُمْ فَاسِقٌ بِنَبَإٍ فَتَبَيَّنُوا أَن تُصِيبُوا قَوْمًا بِجَهَالَةٍ فَتُصْبِحُوا عَلَىٰ مَا فَعَلْتُمْ نَادِمِينَ))\nپێویستە لەسەر موسڵمان کاتێک کە شتێکی خراپی دەربارەی برایەکی موسڵمانی پێدەگات بیشارێتەوە وبڵاوینەکاتەوە تەنانەت ئەگەر راستیش بێت وتەنانەت ئەگەر زەرەری بۆ برا موسڵمانەکەی هەبێ، ئەوا دەبێت براکەی داپۆشێت وئامۆژگاری بکات لەنێوان خۆیاندا وهەواڵی خراپی لە سەر بڵاونەکاتەوە تەنانەت ئەگەر ڕاستیش بێت، چونکە ئەگەر راستیش بێت ئەوا دەبێتە غەیبەت، خوای گەورە دفەرموێ:\n(ولا یغتب بعضكم بعضاً أیحبُّ أحدكم أن یأكل لحم أخیه ميتاً فكرهتموه واتقوا الله إن الله توّاب رحیم)\nپێغممەر (ﷺ) راڤەی واتای ووشەی (غیبە) دەکات بە باسکردنی براکەت بە شتێک پێی ناخۆش بێت، جا هاوەڵێک بە پێغەممەر (ﷺ) ووت: جا ئەگەر ئەوەی کە دەیڵێم لە براکەمدا هەبوو؟ لە وەڵامدا (ﷺ) فەرمووی: ئەگەر ئەوەی دەیڵێی لە براکەتدا هەبوو ئەوا غەیبەتت کردوە، ئەگەر لە ئەویشدا نەبوو ئەوا بوهتانت بۆ کردوە واتا بەدرۆ بوهتانت بۆ کردوە، تۆیش لە هەموو دۆخەکاندا تاوان باری، جا ئەوی دەیڵێی لە براکەتدا هەبوو یان نەبوو، چونکە تۆ لە غەیبەت یان بوهتان دەرناچیت وهەردووکەشیان تاوانن، ئەمە سەبارەت بە مافی تاکەکان.\nسەبارەت بە مافی کۆمەڵگەش، بریتیه له مافی ئاسایش وئەوەی دەبێتە هۆی تێکدانی ئاسایشی کومەڵگە، ئەوا پێویستە لە سەر موسڵمان ڕوداوەکان وپروپاگەندەکان بشارێتەوە وخەڵکی پێ نەترسێنێت وبرەویان پێ نەدات، چونکە ئەوە رێگەی ئەو دووڕووانەیە کە پڕوپاگەندەکان بڵاودەکەنەوە بۆ ئەوەی موسڵمانان بتۆقێنن وبیانترسێنن\nخوای گەورە دەفەرموێ: (لَوْ خَرَجُوا فِيكُم مَّا زَادُوكُمْ إِلَّا خَبَالًا وَلَأَوْضَعُوا خِلَالَكُمْ يَبْغُونَكُمُ الْفِتْنَةَ وَفِيكُمْ سَمَّاعُونَ لَهُمْ ۗ وَاللَّهُ عَلِيمٌ بِالظَّالِمِينَ)\nهەروەها دەفەرموێ: (إِنَّ الَّذِينَ يُحِبُّونَ أَن تَشِيعَ الْفَاحِشَةُ فِي الَّذِينَ آمَنُوا لَهُمْ عَذَابٌ أَلِيمٌ ) ئەمەیش هەڕەشەیەکی توندە، بەراستی موسڵمان نابێت برەودەر بێت بە پڕوپاگەندەو هەواڵی خراپ کە دەبێتە هۆی تۆقاندنی موسڵمانان، جا ئەگەر هەواڵەکە یان ڕوداوەکە ترسناک بوو لەسەر موسڵمانان وپێویستی بە چارەسەر هەبوو، ئەوا چارەسەرکردنی بە بڵاوکردنەوەی لە نێو خەڵکیدا کە چارەسەریان پێ نیە نابێت، بەڵکو دەبێت بۆ چارەسەرکردن بگەڕێینەوە بۆ لای کاربەدەستان بۆ ئەوەی چارەسەری بکەن وترسناکیەکەی بڕەوێننەوە .\nخوای گەورە دەفەرمووێ: (وَإِذَا جَاءَهُمْ أَمْرٌ مِّنَ الْأَمْنِ أَوِ الْخَوْفِ أَذَاعُوا بِهِ ۖ وَلَوْ رَدُّوهُ إِلَى الرَّسُولِ وَإِلَىٰ أُولِي الْأَمْرِ مِنْهُمْ لَعَلِمَهُ الَّذِينَ يَسْتَنبِطُونَهُ مِنْهُمْ ۗ وَلَوْلَا فَضْلُ اللَّهِ عَلَيْكُمْ وَرَحْمَتُهُ لَاتَّبَعْتُمُ الشَّيْطَانَ إِلَّا قَلِيلًا )\nبە هەر حاڵ موسڵمان دەبێت زمانی خۆی بپارێزێ وپڕوپاگەندەکان وباسە ئابڕوبەرەکان بڵاونەکاتەوە، بەڵکو دەست بە بێدەنگی وداپۆشینەوە بگرێت، ونزاو پاڕانەوە بەکاربێهنێت بۆ چاکبوونی ئیسلام وموسڵمانان وکاروباریان، بە ڕاستی دەبێت موسڵمان وا بێت.\nحوكمی نوسینى ماشاء الله و تبارك الله و هذا من فضل ربي چیە لەناو سەیارە وماڵ وشوێنەكاندا؟ ئامۆژگاریتان چیە بۆ ئەو کەسانەى کە بەردەوام سەردانى بازاڕ دەکەن کە پڕە لە خراپە و تاوان ئایا حیكمەت لە زیندوو كردنەوەی سونەت چی یە كە ئێوەی سەلەفی هەوڵی بۆ دەدەن ؟ چه‌ند جارێك خه‌وى شه‌یتانى بوونم دیوه به کەسى نزیکى خۆم به‌ڕاستى كاتێك كه خه‌به‌رم ئه‌بێته‌وه زۆر زۆر پێى بێ تاقه‌ت دەبم تكایه باسى ژیانى جنۆكه بكه‌ن ئایا نێرو مێیان هەیە؟\nسەردان: ٣,٤٣٥ بەش: هەمەجۆر\nپرسیاری دواترئایا له ڕووى پزیشكى یەوە ئەگەر ژن و پیاو زۆر جیماع بكه ن زیانى هەیه ؟پرسیاری پێشترئایا ڕاستە کە هۆکارى پێکەنینى منداڵى ساوا ئەوەیە کەوا مەلائیکە دەبینێت و یارى لەگەڵدا دەکات؟


لقی هەولێری یەکێتی زانایان پێشوازی لەبەرێوەبەری بەڕێوەبەرایەتی ئەوقافی پارێزگای ھەولێردەکات\nبه‌رواری دابه‌زاندن: 17/01/2021 : 16:40:49\nسەرلەبەیانی(17/1/2021) بەڕێز شێخ نیاز راغب نەقشبەندی بەرپرسی لقی هەولێری یەکێتی زانایانی ئاینی ئیسلامی کوردستان بە ئامادەبوونی بەڕێز شێخ موسی باقلانی جێگری بەرپرسی لق و لێژنەی فەتوا و کارگێرانی لق ، پێشوازیان کرد لە بەڕێز سیدصديق کەپرانی بەرێوەبەری ئەوقافی پارێزگای ھەولێر و شاندی یاوەریان.\nلەدانیشتنێکدا باس لە جەند بابەتێکی گرنگی پەیوەست بە مزگەوت و زانایان و نوێژ خوێنانی ئازیزو چەند پرسێکی دیکەو هەماهەنگی نێوان یەکێتی زانایان و ئەوقاف جەختی لێ کرایەوە.\nملا رعد ئۆمەربلی بەرپرسی ڕاگەیاندی لقی هەولێری یەکێتی زانایان\nژماره‌ی سه‌ردان : 7866084


٩- شاره‌وانییه‌کان (کۆمونەکان).**\n(پرۆدۆن) له به‌شی یه‌که‌می کاری (ڕامیاری- تیۆری) خۆیدا، هه‌رچییه‌ک ڕامیاریی بووبێت، ئه‌و لێی به‌گومان بووه و توخنی نه‌که‌وتووه، ئه‌وه‌ی ئه‌و گرنگیی پێده‌دا، ڕێکخستنی ئابووریی بوو، ته‌بانه‌بوونیشی لەتەک به‌ڕێوه‌بردنی هه‌رێمیدا، له‌وێوه سه‌رچاوه‌یگرتبوو، به‌ڵام له ساڵه‌کانی کۆتایی ژیانیدا، ده‌ستیکرد به گرنگییدان به گیروگرفتی ڕامیاری، ئه‌وه‌ش زیاتر له ئازادیخوازیی نزیکی خسته‌وه، واته ڕێکخستنی له خواره‌وه بۆ سه‌ره‌وه [ناقوچکەیی/ لاھرمی/ ناھیرارشی]، مرۆڤه‌کان له نێوان خۆیاندا له‌سه‌ر ئاستی ناوچه‌یی "ھەرەوەزییه‌کی سروشتی پێکده‌هێنن" واته پێکهێنانی شار، یان ڕێکخستنی ڕامیاریی، که له جموجۆڵیاندا، یه‌کێتی وسه‌ربه‌خۆیی ژیان خۆی ده‌نوێنێت و ده‌سه‌لمێنێت "ده‌شێت کۆمه‌کی له یه‌کچووی دوور له یه‌کتر، که چه‌ند به‌رژه‌وه‌ندییه‌کی هاوبه‌شیان ببێت، ئێمه ده‌یهێنینه پێشچاومان، که ئه‌وانه لەنێو خۆیاندا ڕێکده‌که‌ون و هاوبه‌شیی پراکتیزه‌ده‌که‌ن و دڵنیاییه‌ک سه‌قامگیرده‌که‌ن و کۆمه‌کی به‌رزتری لێده‌که‌وێته‌وه".\n(پرۆدۆن) به وردییه‌کی ڕێژه‌یی شاره‌وانی [کۆمون] دیاریده‌کات، که نێوه‌ڕۆکه‌که‌ی بوونەوە‌ری سه‌روه‌ر (کائن سید)ه، واته به‌و پێوانه‌یه مافی ئه‌وه‌ی هه‌یه "خۆفەرمانڕەوایی بکات، بەخۆی کاروباره‌کانی خۆی به‌ڕێوەببات، باجه‌کان بسه‌نێت و موڵک و داهاتی خۆی بەکاربەریت، فێرگەکان دروستبکات و مامۆستاکانیشی بۆ دابمه‌زێرێت .... تد " ئا ئه‌وه‌یه، که من ناوی به شاره‌وانی کۆمه‌کیی ڕامیاریی ناویدەبەم (..) ئه‌ویش، هه‌موو کۆسپه‌کان ده‌خوڵقێنێت و له سنووری خۆی زیاتر، هیچ سنوورێکی دیکە ناناسێته‌وه، هه‌موو کارێکی نابه‌جێێی ده‌ره‌وەی ئه‌و سنووره، به بکوژ ده‌زانێت.\nله بابه‌ته‌کانی پێشتردا بینیمان، که (پرۆدۆن) بۆچوونی ئاوایه، که خۆبه‌ڕێوه‌بردن و ده‌وڵه‌تی سه‌پێنراو پێکه‌وه ناگونجێن، (پرۆدۆن) هه‌ر به‌و چه‌شنه‌ش ده‌ڕوانێته، پێکه‌وه‌نه‌ژیانی شاره‌وانی لەتەک ده‌وڵه‌تی به‌نێوه‌ندیکراوی له سه‌ره‌وه بۆ خواره‌وه [قوچکەیی/ ھرمی/ ھیرارشی]، له‌و بواره‌دا، هیچ چاره‌یه‌کی نێوەنجیش نییه، یا ئه‌وه‌تا ده‌بێت شاره‌وانی سه‌روه‌ربێت، یان ببێته لقێکی پاشکۆ، به‌و پێوانه‌یه، یا هه‌موو شتێکه، یان هیچ نییه، هه‌رچییه‌ک هه‌یه به هه‌موو چه‌شنێک بیده‌ن به (شاره‌وانی)، له‌وه زیاتر چارێک نییه، که ده‌بێت له سنووری خۆیدا بمێنێته‌وه، گه‌ر بیه‌وێت نه‌مێنێته‌وه، ده‌بێت ئه‌و یاسایانه په‌سه‌ندبکات که کۆمه‌کی گه‌وره (...) له‌سه‌ره‌وه بڕیاریداون، له‌و باره‌دا ڕۆژێک له تەکیدا ده‌که‌وێته دژایه‌تییه‌وه و ململانێ ده‌ستپێده‌کات، ئه‌و کاته‌ش لۆجیک و هێز ده‌یانه‌وێت ده‌سه‌ڵاتی نێوه‌ندی سه‌ربکه‌وێت و دیالۆگی پله‌ی سه‌ره‌وه و پاشکۆش بڤه و نا ماقوڵییه .\nکاتێک (باکۆنین) دێته نێو باسی ئه‌و پرسه‌وه‌وه، شاره‌وانی [کۆمون] له کۆمه‌ڵگه‌ی داهاتوودا ده‌بینێت، ئه‌و له‌چاو (پرۆدۆن)دا لۆجیکیتر بووه، پێویسته هاوبه‌شییه کرێکارییه‌کان به ئازادی هاوپه‌یمان بن، له چوارچێوه‌ی شاره‌وانییه‌کانی ناوچه‌کاندا، ده‌بێت (فیدرالی)ی بن "ساڵه‌های ساڵه ده‌وڵه‌ت کار و ژیانی وه‌ستاندوه و هه‌ڵیانده‌لوشێت، دوای ڕوخاندنی ده‌وڵه‌ت کار و ژیان ده‌گه‌ڕێنه‌وه بۆ شاره‌وانییه‌کان، له‌و "باره‌دا پرسیار ئه‌وه‌یه، دەبێت شاره‌وانییه‌کان په‌یوه‌ندییان لەتەک سه‌ندیکالیزمی کرێکاری چۆنبێت؟ " بارودۆخی ناوچه‌ی (کورتولاری Coutelary) ڕاسته‌وخۆ وه‌ڵامی ئه‌و پرسیاره دەداته‌وه و دەڵێت دەبێت فیدرالی بێت له چه‌شنی (الجوراسیە) ***. ساڵی ١٨٨٠ وه‌ڵامه‌که به‌و جۆره بوو " ئامێری ژیانی ئه‌و ناوچه‌یه، فیدرالی پێکھاتە پیشه‌ییه‌کان بووه، هه‌ر ئه‌و فیدرالیه‌شه، که ده‌بێته شاره‌وانی داهاتوو" هه‌ندێک ڕاڕایی به‌و که‌سانه‌وه دیاره، که ئه‌و داڕشتنه‌یان ئه‌نجامداوه، ئه‌وان ئه‌و پرسیاره‌ش ده‌که‌ن "ئایا ڕێکه‌وتنی شاره‌وانی ئه‌وه له‌خۆده‌گرێت، که ئه‌نجومه‌نی گشتی له هه‌موو دانیشتووان پێکدێت، یان هه‌ر له هه‌ندێک نوێنه‌رانی پێکھاتە پیشه‌ییه‌کان پێکدێت (...) ؟ دواتر ده‌گه‌نه ئه‌و ئه‌نجامه، ده‌توانرێت ئه‌وه بهێنرێته پێشچاو، که ده‌توانرێت ئه‌و دوو جۆره (پراکییزه) بکرێن، به‌ڵام له‌و باره‌دا لەپێشبوون بۆ شاره‌وانییه، یان بۆ سه‌ندیکا؟ له‌سه‌ر ئه‌و دوو پرسه، له ڕوسیا و ئیسپانیا جیاوازی و جیابوونه‌وه ڕوویدا، له‌لایه‌ک (کۆمونیسته ئازادیخوازه‌کان/ ئەنارکۆکۆمونیستەکان) له‌لاکه‌ی تره‌وه (ئازادیخوازه سه‌ندیکالیزمه‌کان/ ئەنارکۆسەندیکالیستەکان)\nبه‌تێڕوانینی (باکۆنین) شاره‌وانی ئامرازێکه، بۆ به‌خاوه‌نبوونی ئامرازه‌کانی به‌رهه‌مهێنان و به‌کارهێنانیان له خزمه‌تی خۆبه‌ڕێوه‌بردندا، هیچی دیکە نییه، کە بتوانێت جێگه‌ی ئه‌و شاره‌وانیه بگرێته‌وه، به‌تایبه‌تی له قۆناخی یه‌که‌می ڕێکخستنی کۆمه‌ڵایه‌تییدا، شاره‌وانی له ڕیزی پێشه‌وه ده‌بێت، بۆ قه‌ربووکردنه‌وه‌ی هه‌موو ئه‌و که‌ره‌سه و که‌لوپه‌لانه، که ده‌ستگیراوه به‌سه‌ریاندا. (باکۆنین) به‌وردی باسی ڕێکخستنی نێوه‌وه‌ی شاره‌وانی ده‌کات، که ئه‌نجومه‌نێک به‌ڕێوەیده‌یبات ، که له نوێنه‌ره هه‌لبژێراوه‌کان پێکهاتوه، ده‌توانرێت هه‌موو ساتێک ئه‌رکه‌کانیان لێبسه‌نرێنه‌وه و ئه‌نجومه‌نه‌که‌شیان هه‌ڵبوه‌شێنرێته‌وه، واته ئه‌وانه وه‌ها نابن، که ئیدی نه‌گۆڕدێن، ئه‌و ئه‌نجومه‌نه بۆ بواره جیاوازه‌کان، لیژنه جێبه‌جێکاره‌کان دیاریده‌کات، باشییه‌کانی دابه‌شکردنی ئه‌و به‌رپرسیاریانه، ئه‌وه‌یه، که زۆرتریین که‌سانی خواره‌وه له به‌ڕێوه‌بردندا به‌شداریده‌که‌ن، بێجگه له‌وەش، که ئه‌و جۆری دابه‌شکردنه ده‌بێته کۆسپ له‌به‌رده‌می سیستمی نوێنه‌رایه‌تی و جێگه‌گرتنه‌وه‌دا، که له‌و سیسته‌مه‌دا، ژماره‌یه‌کی زۆر که‌م هه‌موو ئه‌رکه‌کانیان به ده‌سته‌وەن و ڕۆڵی خه‌ڵکیش په‌ڕاوێزکراوه.\n(باکۆنین) به‌شێوه‌یه‌کی غه‌ریزه‌یی له‌وه تێگه‌یشت، که دەبێت ئه‌و کۆڕه هه‌ڵبژێراوانه، یاساکاربن یان جێبه‌جێکار (کرێکاریی)بن و(دیموکراتی ناپه‌رله‌مان/ دێمۆکراتی ڕاستوخۆ)ی بن. ھەروەک، که (لینین) سات نا ساتێک به‌لای ئازادیخوازیدا لایداوه، ساتێک له‌و ساتانه ئه‌وه بووه، که باسی ناوچه‌ی (کورتولای) ده‌هێنێته گۆڕێ و ده‌ڵێت " له‌به‌رئه‌وه‌ی وێڵنه‌بین و به ده‌ست به‌ڕێوه‌بردنه بیرۆکراتییه‌کانه‌وه، تووشی شڵه‌ژان نه‌بین، ئێمه بڕوامانوایه، که نابێت ته‌نها یه‌ک به‌ڕێوه‌به‌رایه‌تی به‌رژه‌وه‌ندییه گشتییه‌کان به‌ڕێوه‌ببات، به‌ڵکو دەبێت چه‌ند لیژنه‌یه‌کی (لقی پیشه‌یی) (...)به‌ڕێوه‌یانببه‌ن، ته‌نها ئه‌و جۆری به‌ڕێوه‌بردنه‌ش ده‌توانێت له سیفه‌تی به‌ڕێوه‌بردنی حوکمه‌تی بمانپارێزێت.\nپسپۆڕیی ته‌کنیکی، تێگه‌یشتنێکی به‌فه‌ڕه، بۆ خۆلادان له (په‌ڕله‌مانبازی شاره‌وانیی)، (کرۆپۆتکین) له خستنەڕووی ڕه‌خنه‌گرتنیدا له کۆمۆنه‌ی پاریس ١٨٧١، سه‌رزه‌نشتی گه‌ل ده‌کات، که " ده‌ستبه‌رداری بیروباوه‌ڕه‌کانی خۆی بووه و ئه‌و بیروباوه‌ڕانه‌ی داونە‌ته ده‌ست، چه‌ند که‌سێکی دیکە، ئه‌و جۆره که‌سانه‌ش، که‌م تا زۆر به‌ڕێکه‌وت هه‌ڵبژێراون، ئه‌وه‌ش پراکتیزه‌کردنی جۆری په‌رله‌مانخوازییه، هه‌روه‌ها ده‌رباره‌ی ئه‌وه به داخه‌وه‌یه، که هه‌ندێک ڕیفۆرمخواز هه‌وڵی ئه‌وه ده‌ده‌ن، که حکومه‌تی (جیگرتنه‌وه) هه‌ر بمێنێته‌وه". به بۆچوونی (کرۆپۆتکین) ئه‌و سیستمی نوێنه‌رایه‌تییه، هێنده‌ی لێخوراوه و لێخوراوه‌ته‌وه، هیچ سودێکی نه‌ماوه. ئه‌و سیستمه ڕۆڵی ده‌ستبه‌سه‌راگرتنی بۆرجوازی ده‌بینێت و ده‌سه‌لمێنێت، دەبێت به نه‌مانی بۆرجوازی، ئه‌ویش نه‌مێنێت . " دەبێت ئێمه له قۆناخی ئابووریی نوێدا به دوای ڕێکخستنێکی ڕامیاریی نوێدا بگه‌ڕێین، ئێمه به باشی سه‌ره‌تای ئه‌و ئابوورییه نوێیه ده‌بینین، له‌به‌رئه‌وه دەبێت ئه‌و ڕێکخستنه ڕامیارییه نوێیه‌ش، بەته‌واوی له جۆری نوێنه‌رایه‌تیی، جیاواز بێت". دەبێت گه‌ل شێوه‌یه‌کی تایبه‌تی گەلییانەتر بدۆزێته‌وه، کە ته‌واو له‌وه جیاوازبێت، که حکومه‌ت دابینیده‌کات، دەبێت گه‌ل خۆی فەرمانڕەوای خۆی بێت، واته خۆی به خۆی فەرمانڕەوایی خۆی بکات، ئەگه‌ر ئه‌و دیموکراتییه ڕاسته‌وخۆیه زیاتر وزه‌ی بدرێتێ، تا ئه‌گاته ئه‌و شوێنه، که پێویسته بیگاتێ، جا چ له‌سه‌ر ئاستی خۆبه‌ڕێوه‌بردنی ئابووریی بێت، یان له‌سه‌ر ئاستی به‌ڕێوه‌بردنی هه‌رێمیی بێت، دەبێته هۆی ڕاماڵینی پاشماوه‌کانی ده‌سه‌ڵات (ده‌سه‌ڵاتسه‌پاندن). له واقعدا پێویسته له‌سه‌ر ھەر سۆسیالیستێک، چ سۆسیالیستێکی ئۆتۆریتگەرا autoritaire بێت، یان ئازادیخواز Libertaire، کار بۆ ئه‌و مه‌به‌سته بکات، به‌ڵام به‌و مه‌رجەی، که خەبابەتەکی بۆ گه‌یشتن بێت به قۆناخێکی پێشکه‌وتووی کۆمه‌ڵایه‌تی، که تیایدا کرێکار ببێته خاوه‌نی هۆشمه‌ندی و زانست، ئه‌و هۆشمه‌ندی و زانسته‌ش ته‌ریببێت به‌وه‌ی، که فره‌یی (الوفرة) جێگه‌ی نه‌بوونی (العوز carance) گرتبێته‌وه، زۆر پێش (لینین)، (کرۆپۆتکین) ساڵی ١٨٨٠ ده‌رباره‌ی ناوچه‌ی (کوتورالی) وتوویه‌تی " له کۆمه‌ڵگه‌یه‌کدا، که زانستیانه ڕێکخراوبێت، پەیڕەوکردن و بەکاربردنی ئه‌و دیموکراتییه [دێمۆکراتی نوێنەرایەتی]، که زاده‌ی ده‌نگدانی گشتییه، هیچ گرنگییه‌کی نامێنێت".\n** بابه‌تی نۆیەم له به‌شی دووه‌می پەرتووکی ناوبراو.\n*** (الجورا Jura) ناوچه‌یه‌کی شاخاوییه، له نێوان فه‌ره‌نسا و ئیتالیا و سویسرادا، فیدرالی جۆراسی لقێکی ئینتە‌رناسیۆنالیزمی یه‌که‌م بوو، له سویسرای (الروماندیە) په‌یڕه‌وی بییرکردنه‌وه‌کانی (باکۆنین)ی ده‌کرد. و-ع.


📅 1984 | Grupo: Fechas y Eventos | Lenguaje de los artículos: 🏳 کوردیی ناوەڕاست\n 📕 | 🏳 کوردیی ناوەڕاست | ئه‌کره‌می مه‌حموودی ساڵحی ره‌شه - شاری سلێمانی - پێداچوونه‌وه و پێشه‌کیی د. عیزه‌دین موسته‌فا ره‌سوڵ - به‌رگی دووه‌م - چاپی دووه‌م - چاپخانه‌ی دار الحریه - به‌غداد - 1989. لاپەڕە: 56\n 📕 | 🏳 کوردیی ناوەڕاست | کلۆدیۆس جیمس ریچ - گه‌شتی ریچ بۆ کوردستان 1820 - وه‌رگێرانی له عاره‌بییه‌وه: موحه‌مه‌د حه‌مه باقی - چاپی یه‌که‌م - ته‌ورێز - 1992. لاپەڕە: 449\n 📕 | 🏳 کوردیی ناوەڕاست | له‌تیف قه‌راخی - مام ئیبراهیمی نه‌ته‌وه‌یی و داستانه خوێناوییه‌که‌ی ئه‌زمه‌ر و کۆمه‌ڵه داستانێکی تر - رۆمانه شیعر - چاپی یه‌که‌م - چاپخانه‌ی سلێمانی - 1993. لاپەڕە: 128\n 📕 | 🏳 کوردیی ناوەڕاست | له‌تیف قه‌راخی - مام ئیبراهیمی نه‌ته‌وه‌یی و داستانه خوێناوییه‌که‌ی ئه‌زمه‌ر و کۆمه‌ڵه داستانێکی تر - رۆمانه شیعر - چاپی یه‌که‌م - چاپخانه‌ی سلێمانی - 1993. لاپەڕە: 132\n 📕 | 🏳 کوردیی ناوەڕاست | که‌ریمی حیسامی - له بیره‌وه‌رییه‌کانم, 1970 - 1975 - به‌رگی چواره‌م - ستۆکهۆڵم - 1990. لاپەڕە: 24\n 📕 | 🏳 کوردیی ناوەڕاست | ڕێباز - قه‌ندیل به‌غدای هه‌ژاند - یاداشتی پێشمه‌رگایه‌تی 1980-1988 - به‌شی دووه‌م - چاپخانه‌ی وه‌زاره‌تی رۆشنبیری حوکومه‌تی هه‌رێمی کوردستان - 1993. لاپەڕە: 99\n 📕 | 🏳 کوردیی ناوەڕاست | ڕێباز - قه‌ندیل به‌غدای هه‌ژاند - یاداشتی پێشمه‌رگایه‌تی 1980-1988 - به‌شی دووه‌م - چاپخانه‌ی وه‌زاره‌تی رۆشنبیری حوکومه‌تی هه‌رێمی کوردستان - 1993. لاپەڕە: 105\n 📕 | 🏳 کوردیی ناوەڕاست | جه‌لیل گادانی - 50 ساڵ خه‌بات - کورته مێژوویه‌کی حیزبی دیموکراتی کوردستانی ئێران - به‌رگی یه‌که‌م - چاپخانه‌ی وه‌زاره‌تی رۆشنبیریی هه‌رێمی باشووری کوردستان - بێ به‌روار. لاپەڕە: 338\n 📕 | 🏳 کوردیی ناوەڕاست | جه‌لیل گادانی - 50 ساڵ خه‌بات - کورته مێژوویه‌کی حیزبی دیموکراتی کوردستانی ئێران - به‌رگی یه‌که‌م - چاپخانه‌ی وه‌زاره‌تی رۆشنبیریی هه‌رێمی باشووری کوردستان - بێ به‌روار. لاپەڕە: 322\n 📒 | 🇸🇦 عربي | هه فوت - مجله کردیه مستقله - العدد 7 - سویسرا - اواخر نیسان 1995. صفحة: 8\n🏙 Ciudades: ⚪ Shaqlawa\n🏟 Partido: Alay Şoriş\n🏟 Partido: ☭ Partido Comunista Iraquí\n👁 Este artículo ha sido visitado veces 14,731


پەرلەمانتارێک: مامه‌ڵه‌كردنى تایفیانەی حه‌شدى شه‌عبى هۆكارى نه‌گه‌ڕانه‌وه‌ى ئاواره‌كانه\nی مانگی حه‌وت ٢٢, ٢٠١٨\nهه‌رچه‌نده هێزه عێراقیه‌كان زۆربه‌ى ناوچه‌كانى پارێزگاكانى كه‌ركوک و دیاله و سه‌ڵاحه‌دینیان له‌داعش پاككردۆته‌وه، به‌ڵام هێشتا به‌هه‌زاران ئاواره‌ى ئه‌و ناوچانه نه‌گه‌ڕاونه‌ته‌وه سه‌ر ماڵ و حاڵیان.\nدكتۆر فه‌رهاد قادر په‌رله‌مانتارى خولى پێشوى په‌رله‌مانى عێراق، به‌ده‌نگى ئه‌مه‌ریكاى ڕاگه‌یاند"ناوچه رڕگاركراوه‌كانى ژێر ده‌سه‌ڵاتى داعش هیچ خزمه‌تگوزاریه‌كانیان پێنه‌گه‌یه‌نراوه، هه‌روه‌ها هێزه شیعیه‌كانیش مه‌زهه‌بیانه مامه‌ڵه ده‌كه‌ن، بۆیه ئاواره‌كان نه‌گه‌راونه‌ته‌وه."\nبه‌شێكى زۆر له‌ناوچه‌كانى پارێزگاكانى ( موسڵ، ئه‌نبار ، سه‌ڵاحه‌دین و دیاله) وێرانه بوون، حكومه‌تى عێراقیش چاوه‌روان بوو له‌كۆنفرانسه‌كه‌ى چه‌ند مانگى رابردووى وڵاتى كۆیت، برى 400 ملیار دینارى بۆ ئاوه‌دانكردنه‌وه‌ى ئه‌و ناوچانه ده‌ست بكه‌وێ، به‌ڵام ته‌نها 30 ملیارى ده‌ست كه‌وت.\nهه‌روه‌ها خولى پێشوى په‌رله‌مانى عێراقیش ، بریارى دا به دانانى سندوقى ئاوه‌دانكردنه‌وه‌ى ناوچه زیانلێكه‌وتوه‌كانى شه‌رى داعش، به‌ڵام تا ئێستا ئه‌و سندوقه دانه‌نراوه.\nحه‌سه‌ن محه‌مه‌د ئه‌ندامى ئه‌نجومه‌نى پارێزگاى سه‌ڵاحه‌دین، ئاماژه‌ى به‌وه‌كرد گه‌رانه‌وه‌ى ئاواره‌كان پێویستى به فلته‌رى ده‌زگا ئه‌منیه‌كانه، ئه‌مه‌ش گرفتى بۆ گه‌رانه‌وه‌ى به‌شێكیان دروستكردووه، وتى"به‌شێكى تریشیان ماڵ و خانو و باخ و باخاتیان وێرانه بووه و ناوچه‌كانیان هیچ خزمه‌تگوزاریه‌كى تێدا نیه ، بۆیه نه‌گه‌راونه‌ته‌وه."\nلاى خۆشیه‌وه عه‌لى حسێنى وته‌بێژى میحوه‌رى باكورى عێراقى حه‌شدى شه‌عبى، ره‌تیكرده‌وه هێزه‌كانیان هۆكارى نه‌گه‌رانه‌وه‌ى ئاواره‌كان بێت، ئاماژه‌ى به‌وه‌كرد پرسى گه‌رانه‌وه‌ى ئاواره‌كان لاى حكومه‌تى عێراقه، نه‌ك ده‌زگا ئه‌منى و سه‌ربازیه‌كان.


كۆڕه‌ك تیلیکۆم ئۆفه‌رێكی نوێ ده‌خاته‌ڕوو\n"بەکارهێنەران دەتوانن چێژ لە بەرهەمی کواڵیتی بەرز لەسەر ئامێرەکانی ئینتەرنێت، تەلەفزیۆنی زیرەک و ئامێری یاریکردن وەربگرن"\nKurdistan24 هه‌ولێر 15:41 2021/09/20\nكۆڕه‌ك تیلیكۆم ئۆفه‌رێكی نوێ ده‌خاته‌ڕوو\nکوردستان كۆڕه‌ك تیلیكۆم ئۆفه‌ری نوێ به‌رهه‌می نوێ\nكۆڕەك تیلیکۆم و ئەپلیکەیشنی ستارزپلەی هاوبەشی نێوانیان رادەگەیەنن بۆ ئەوەی بەکارهێنەرانی کۆڕەك چێژ وەربگرن لە بەشداربوونێکی بێ بەرامبەر لە کەناڵەکانی پێگەکە.\nستارزپلەی گەورەترین خزمەتگوزاری بەشداربوونی ڤیدیۆیی داواکراوە، هاوبەشیکردنێکی راگەیاند لەگەڵ کۆڕەك تیلیکۆم، کە یەکەمین و تاکە کۆمپانیای گەیاندنی عێراقییە. وەک بەشێک لە پێکەوەبەستانەکە، بەکارهێنەرانی کۆڕەك تیلیکۆم ئێستا دەتوانن چێژ وەربگرن لە پرۆگرامە هەمەجۆرەکانی ستارزپلەی لە هەر کات و شوێنێک بێت و لەسەر هەر ئامێرێک بیانه‌وێت.\nبەکارهێنەرانی کۆڕەك تیلیکۆم کە خاوەنی هێڵی پۆستپەیدی پرستیجن، دەتوانن بەشداربوونێکی بێ بەرامبەر لە ستارزپلەی وەربگرن لەگەڵ دەرفەتی بینینی کەناڵەکانی پێگەکە کە بریتین لە Discovery+ و BluTV. کەناڵی BluTV چەندین پڕۆگرامی بەرفراوانی سەرنجڕاکێش پێشکەش دەکات کە تایبەتە بە هەوادارانی بەسەربردنی کاتێکی خۆش و ئەو چیرۆکانەن لە سەرنجی خێزان رادەکێشن. بەشداربووانی کۆڕەك تيليكۆم ئێستا دەتوانن چێژ وەربگرن لە دراما بەناوبانگە تورکییەکان لە ستارزپلەی. لەگەڵ Discovery+.\nبەکارهێنەرانی کۆڕەك مۆڵەتی ئەوەیان دەبێت کە دەستیان بگات بە جۆرەها بەرهەمی نوێی رەسەن کە بەشێکن لە هۆکاری ناوبانگی براندی دیسکەڤەری. هەروەها ستارزپلەی کار لەسەر زیادکردنی بینەران دەکات لە رێگەی بەشداربوون لە رێگەی پارەدانی راستەوخۆ بە کۆمپانیای گەیاندن (DCB) وەک بەشێک لە رێککەوتنەکە لەگەڵ کۆڕەك تیلیکۆم.\nراغیدە ئەبو فازڵ، جێگری سەرۆکی کڕین و گەشەپێدانی بازرگانی لە ستارزپلەی، سەبارەت بەم هەماهەنگییە رایگەیاند، "بەهێزکردنی ژمارەی هەماهەنگییەکانمان لەگەڵ کۆمپانیاکانی گەیاندن تیشکۆیەکی بەهێزبووە بۆ ئێمە هەر لە سەرەتاوە. دەمانەوێت چێژ وەرگرن لە بەرهەمەکانمان ئاسان بکەین بۆ بەشداربووانمان لە رۆژهەڵاتی ناوەڕاست و هاوکاریکردن لەگەڵ هێڵی گەیاندنی ناوخۆیی دەرفەتێکی مەزنمان پێدەدات کە بگەین بە خەڵکانێکی نوێ لە کاتێکدا کۆمەڵێک فیلم و زنجیرەی ناوازەیان پێشکەش دەکەین. بەپەرۆشین کە لەگەڵ کۆڕەك تیلیکۆم کار بکەین و دڵنیاین کە ئەم پاکێجە نوێیە بەرز رادەگیرێت لەلایەن بەکارهێنەرانیانەوە.\nمازن سیروان بارزانی، بەڕێوەبەری پەیوەندی و بەدیجیتاڵکردن لە کۆڕەك تیلیکۆم گوتی: رەزامەندی بەکارهێنەران ئامانجی سەرەکی کۆڕەك تیلیکۆمە کە لە قوڵایی دڵمانەوە سەرچاوەی گرتووە بۆیە هەمیشە لە گەڕان داین بەدوای رێگەی نوێین تاکو ئەزموونی بەکارهێنەرانمان باشتر بکەین.\nگوتیشی: ئێمە بەپەرۆشین تاکو هەماگەنگی بکەین لەگەڵ پێگەی سەیرکردنی پێشەنگی ناوچەی رۆژهەڵاتی ناوەڕاست و باکووری ئەفریقا بۆ ئەوەی سوودی زیاتر ببەخشین بە بەکارهێنەرانمان. خەڵک تینووی هەڵبژاردەی زیاترن بۆ بەسەربردنی کاتێکی خۆش، ئێمەش خۆشحاڵین بە هێنانی ستارزپلەی، کە پڕۆگرامی سەرسامکەری بەرفراوان لەخۆ دەگرێت بۆ بەکارهێنەرانمان.\nستارزپلەی هاوبەشیکردنێکی ستراتیژی هەیە، کە لە 21 کۆمپانیای تیلیکۆم، لەوانە گروپی ئیتیساڵات، دوو، ئێس تی سی، موبایلی، گروپی ئۆرانج، گروپی ڤیڤا، گروپی ئۆریدۆ، مارۆک تیلیکۆم، زەین و کۆمەڵێکی دیكه‌ی خزمەتگوزاری موبایلی پریپەید و پۆستپەید پێشکەش بە بەشداربووانیان دەکەن.\nبەکارهێنەرانی ستارزپلەی دەتوانن چێژ لە بەرهەمی کواڵیتی بەرز Full HD و 4K لەسەر زۆرینەی ئامێرەکانی کاراکراوی ئینتەرنێت، تەلەفزیۆنی زیرەک و ئامێری یاریکردن وەربگرن، بەشێوەیەکی فراوان بەردەستە لەسەر خزمەتگوزاریەکانی ئای پی تیڤی. بەرنامەی ستارزپلەی (بە هەردوو ڤێرژنی ئای ئۆ ئێس و ئەندرۆید) لەسەر لەسەر زیاتر لە سێ ملیۆن ئامێر دابەزێندراون، لەگەڵ هەبوونی تایبەتمەندی سەیرکردنی دابەزێنراوەکان بەشێوازی ئۆفڵاین (بێ ئینتەرنێت).\nلەگەڵ هەزاران کاتژمێر لە بەرهەمی نایاب کە بریتیە لە فیلمی بەناوبانگ، بەرنامەی تەلەفزیۆنی نوێ، بەرهەمی منداڵان، چالاکییە وەرزشییەکان و زنجیرە عەرەبیەکان، ستارزپلەی ئەمڕۆ پپێگەیەکی پلە یەکە لە ناوچەی رۆژهەڵاتی ناوەڕاست و باکووری ئەفریقا. خزمەنگوزاریەکە بەردەستە لە 20 وڵات لە سەرتاپای رۆژهەڵاتی ناوەڕاست، باکووری ئەفریقیا و پاکستان بۆ هەوادارانی کە چێژوەربگرن لە بەرهەمی ناوازە لە هەر کات و شوێنێک بێت وە لەسەر هەر ئامێرێک بێت.


پرسەی خوالێخۆشبوو حاجی ئەحمەدی مەلا فەتاح لە شاری دێڵفت\nحاجی ئەحمەدی مەلا فەتاح\nرۆژی یەکشەممەی ڕێکەوتی 12 - 05 - 2019 کاتژمێر 12:00 تا 17:00\nلە شاری دێڵفت بەڕێوە دەچێت\nبەناوی ڕێکخراوە کوردیەکان و کوردستانیانی هۆڵەندا، پرسەو هاوخەمی خۆمان ئاڕاستەی خانەوادەی خوالێخۆشبوو (حاجی ئەحمەدی مەلا فەتاح) دەکەین، مامی بەڕێزان کاک مەلا حەسەن لە شاری دێڵفت و کاک سەرکەوتی جیهاز لە شارۆچکەی زاندام و باوکی کاک سەربەستی جیهاز لە ئوستورالیا.\nبەداخەوە کۆچکردوو ڕۆژی 08 - 05 -2019، کە کەسایەتیەکی ناوداری شارباژێر و شاری سلێمانی بوو، پاش تەمەنێکی دوورودرێژ لە قوربانیدان و باوکی دوو شەهید، بۆ دواجار لە سلێمانی بە نەخۆشی ماڵ ئاوایی لە کەسوکار و هاوڕێیانی کرد، داواکارین لە یەزدانی مەزن، بیخاتە بەر ڕەحمەتی خۆیی و بە بەهەشتی بەرینی شاد بکات، سەبوری ئارامیش بۆ خانەوادەو کەسوکاری بگەڕێتەوە، بەم بۆنە خەمناکەوە خانەوادەکەی، ڕۆژی یەکشەممە ڕێکەوتی 12 - 05 -2019 کاتژمێر 12:00 تا 17:00 لە ماڵی مەلا حەسەنی برازای لە شاری دێڵفت، لەم ناونیشانەی خوارەوە پرسەی بۆ دادەنێن .\nAkropolishoh 45, 2624 NJ Delft\nبۆ زانیاری زیاتر پەیوەندی بکەن، بە ژمارە تەلەفۆنەوە:\ntel. Sarkawt 0615852703, tel. Hassan 0686390862\nداوا لە هاوڕێ یان و دۆستان دەکەین، بەتایبەتی ئەوانەی دوورن زەحمەت نەکێشن دەتوانن لە ڕێگەی (تەلەفۆن و سۆشیال میدیا)ەوە پەیوەندی بکەن لەگەڵ خانەوەادەی خوالێخۆش بوو.\nبۆسنە/ ئاگاداری بۆ کوردی هەندەران🙏...\nبۆسنە/ ئاگاداری بۆ کوردی هەندەران🙏 سڵاوی خوای گەورەتان لێ بێت بەرێزان. بە داخێکی زۆر گرانەوە قەدەری خوای گەورە وابوو برایەکی بەڕێزمان بەناوی کاک (مختار رنجبری) تەمەن ٤٤ ساڵ درێژه ...\nدیار نەمانی ( سالم ئەحمەد) لە ئەڵمانیا...\nئاگاداری ئه‌م گه‌نجه ناوی( سالم ئه‌حمەده) و دانیشتوی نۆرنبێرگه . لەڕۆژی 2020.8.10 له‌که‌مپه‌که‌یان ڕۆشتۆته ده‌رێ و تائێستا بێ سه‌رو شوێنه. داوا له کوردی ئەڵمانیا ده‌که‌ی درێژه ...\nکوژرانی ( ڕێبوار کەریم نەجار ) لە ئەڵمانیا...\nئەڵمانیا بەداخەوە شەوی 2020.8.29 ( ڕێبوار کەریم نەجار) لە شاری دۆرتمۆندی ئەڵمانیا بەچەقۆ کوژراوە. کۆچکردوو خەڵکی شاری چەمچەماڵە. کەسوکارەکەی داوا لە کوردی ئەڵمانیا دەکەن کە ها درێژه ...\nسۆراخی (سامان عەبدی) لە دانیمارک ؟...\nئاگاداری/ دانیمارک تکایە هاوکار بن ....... هاوشاریانی خۆشەویستی دەرەوەی وڵات . دایکو باوکێ دوایی ون بوونی کوڕەکەیان دەسوتێن وەکو باران شەوڕۆژ فرمێسک دەڕێژن. ئەم کوڕە ناوی( س درێژه ...\nدیارنەمانی ( پشتیوان محەمەد عارف) لە تورکیا...\nبەناوی خوای گەورە پێش هەمووشتێک داوا لەوکەسانە دەکەم کە ئەم پۆستەدەبینیت لای خۆیەوە بڵاوی بکاتەوە لە بەرخاتری خواو دایکێک کە 14ساڵەچاوەڕوانی ڕۆڵەکەیەتی بگەڕێتەوە .. بشتیوان محە درێژه ...\nکۆی سه‌ردان: 20974381


دادگای فیدرالی وەڵامی نەجمەدین کەریمی دایەوە\nدادگای باڵای فیدڕاڵی تانەیەکی نەجمەدین کەریمی دژ بە بڕیاری پەرلەمانی عێراقی ڕەتکردەوە، ڕایگەیاند، "ئەو بڕیارە لە دەرەوەی دەسەڵاتیدایە".\nئیاس ساموک، وتەبێژی دادگای باڵای فیدڕاڵی ئەمڕۆ ١٤ی تشرینی دووەم لە بەیانامەیەکدا ڕایگەیاند "دادگای باڵای فیدڕاڵی کۆبووەتەوە و تاوتوێی دۆسیەیەکی نەجمەدین کەریم پارێزگاری کەرکوکی کردووە، لە دژی سەرۆکی پەرلەمانی عێراق، بۆ تانەلێدان لە بڕیاری پەرلەمانی عێراق سەبارەت بە دوورخستنەوەی لە پۆستی پارێزگاری کەرکوک".\nمانگی ئەیلولی ڕابردوو پەرلەمانی عێراق دەنگیدا لەسەر دوورخستنەوەی نەجمەدین کەریم لە پۆستی پارێزگاری کەرکوک، دواتریش نەجمەدین کەریم ڕایگەیاند هەموو ڕێکارێکی یاسایی لەبەرامبەر بڕیارەکەی پەرلەمانی عێراقدا دەگرێتەبەر.\nئه‌م بابه‌ته 6283 جار خوێنراوه‌ته‌وه


نێچيرڤان بارزانى: تێكدانى ئاسايش، دۆخه‌كه خراپتر ده‌كات - The Presidency of the Kurdistan Region - Iraq\nنێچيرڤان بارزانى: تێكدانى ئاسايش، دۆخه‌كه خراپتر ده‌كات\nبه‌ڕێز نێچيرڤان بارزانى، سه‌رۆكى هه‌رێمى كوردستان له په‌يامێكدا له‌باره‌ى دۆخى عێراقه‌وه داواى پاراستنى ياسا و ئاسايش و سه‌قامگيرى و ڕه‌چاوكردنى به‌رژه‌وه‌نديى باڵاى وڵات ده‌كات. ئه‌مه ده‌قه‌كه‌يه‌تى:\nبە نیگەرانییەوە لە ڕووداو و توندوتیژییەکانى ئەم چەند ڕۆژەى بەغدا و چەند پارێزگایەکى دیکەى عێراق دەڕوانین. خۆپیشاندانى مەدەنى و ئاشتیانە، مافێکى دەستووریى پارێزراوە، بەڵام نابێت بۆ توندوتیژى و پێکدادان و نانەوەى پشێوى و ده‌رچوون له ياسا بگۆڕێت و هه‌ڕه‌شه له ئاسايشى گشتى و تێكدان و هه‌ڵوه‌شاندنه‌وه‌ى دامه‌زراوه‌كانى ده‌وڵه‌ت بكات.


” شێرکەتی…”/فەیرۆز فەرەجی\nاخبار » ” شێرکەتی…”/فەیرۆز فەرەجی\n” شێرکەتی…”/فەیرۆز فەرەجی\nپایگاه خبری تحلیلی سلام پاوه:وەختێو زرێ ساکەکەو تاتەیش ترازنێ، بوەو دووری لووتەش سۆڵنێوە.پەڕ جە غەریبی و هاڵی جە ئاشنایی.بانتلێروو بانێ وەخت بێ دێق کەرۆ پەی ماچێو چیروو پایاش بۆ دیاروو زارۆڵەی.تکەکێ بێخوو دارا وەقرەشا بڕیابێ تا بەیوە.بە نەبیەیش خەمێ چیروو پەتووی ئەینێوە سەروو سفرەی. وەختوو مەرەخەسی، وەشی و تشی پێوەرە شیفت واڕێنێ.وەربەرە تاموو نوقڵا […]\nپایگاه خبری تحلیلی سلام پاوه:وەختێو زرێ ساکەکەو تاتەیش ترازنێ، بوەو دووری لووتەش سۆڵنێوە.پەڕ جە غەریبی و هاڵی جە ئاشنایی.بانتلێروو بانێ وەخت بێ دێق کەرۆ پەی ماچێو چیروو پایاش بۆ دیاروو زارۆڵەی.تکەکێ بێخوو دارا وەقرەشا بڕیابێ تا بەیوە.بە نەبیەیش خەمێ چیروو پەتووی ئەینێوە سەروو سفرەی.\nوەختوو مەرەخەسی، وەشی و تشی پێوەرە شیفت واڕێنێ.وەربەرە تاموو نوقڵا دێ.شەوە پەلەش بێ تا ڕۆ بۆوە و چەمش گنۆ میاچەمایش.عانێو ئەد٘ا و تاتە لاشیپانوو بەرەیەنە ملاقات کەرێنێ زەردەخوەو شەرمینوو سەروو لچاو ئەد٘ای چەنی خەفەتوو سەروو برەکاش نەگنێنێ یۆ.\nخەفەت، کانتینوو دڵیەنە پێسەو قەزانەو سەروو ئارگای قوڵێ دێ.وەختارێ ئەیوە و ڕواڵەتش ڕوەو پیری لوا بێ، تراشەو دڵیش گنێ ئینفێجار.چا ڕوەو مەرەخەسیش تەمامیێ و ساک کەرێنە شانە ناقش گیریێ و چەمێو وزی پەی ئەد٘ای و یۆیچ پەی زارۆڵەکا، یانی ئانا ئەسپاریم بە تۆ.چی وەختانە پەنگاوو تاسەی قای کەرێوە و هەرسێ چەما سەرڕێز کەرێنێ.\nهەر پا شێوازە جە کۆڵان و گەڕەکەنە خود٘ا حافیزی کەرێ.ساتێ خودا حافێزی مەزا چی دێر بڕیاوە؟ قرتینێ سەعاتێ سینی کەرا و جم مەوەرا.چی ساتەنە حەکایەتوو خەما بە دیای چەما و لەرزانەو لچا و پڕمەو گرەوەی، هارموونی دڵتەنگی و پانتومیموو غەریبیەنێ.جا شۆنی ئی نمایشیەرە بچینگوو خەفەتی دلێ دڵوو ئەد٘ایەنە قاڵب بەند٘ی کریێ و بتوونەو ورکەی مجیێنە یانە و چەمەڕایی ڕێخێ ئازێرە.\nئەد٘ای کزۆڵە تا ئیجارەو مشیایا بە لەتەرێ هەر خەمێش ڕێسایانێ و گجی تاسەیش بە تان و پۆ غەریبی کەردایانە.زاڕۆڵێ پێسەو گوڵی بێ پەرچینی سیس و لارەملێ بێنێ و ئاواتە وەشڵەکێشا دلێ ترەکا دەسا تاتەیشانە شاریێنێوە.بارێ قۆرسێ یانەنە گنینێرە.خاتوونەو یانەی گرد وێرەگانێو چەمێ ناحەزا بەر و بانەنە گزی دێ.\nتلەینوو دووری ڕۆبەڕۆ درێژە بێ و نەبڕێوە.چا دما ئەد٘ا مەنێوە یانەو خەما و هەرسێ چەما.حەزکەرێنێ نە تەنیا تاتەم بەڵکووم دنیا فنیش بۆ!ئاخ شێرکەتی …!!\nنویسەر : فەیرۆز فەرەجی\nبرچسب ها : روز کارگر , شێرکەتی , فەیرۆز فەرەجی\nکد خبر 70931\nامحاء بیش از ۱۱تن رب گوجه فرنگی غیربهداشتی در شهرستان پاوه/عکس »\n« چگونه کوخ نشینان شهر پاوه کاخ نشین شدند!؟/ عکس\nاردیبهشت ۲۲, ۱۳۹۷ در ۶:۲۸ ب.ظ\nسڵاو و ڕێزی تایبەت بۆ جەنابتان، کاکە قەرەمانی بەڕێز!\nسپاس بۆ هەستی جوانتان.\nئەم نویسینە کەمتەرین خەڵاتی کرێکارانی زەحمەتکێشە کە بە داخەوە نادیار و وان لە پەراوێزا.\nمنیچ خۆم بە بەختەوەر ئەزانم ڕۆڵە و بەرهەمی کرێکارێکی ماندوو نەناس بووگم.\nاردیبهشت ۲۲, ۱۳۹۷ در ۶:۱۵ ب.ظ\nکاک مۆختار گیان سڵام و حورمەتی تایبەت پەی شمەی ئازیزی. ئی دوە کەلیمە بە پاو زەحمەت و گەوەریی هەرمانبەرا وردیتەرین چێوا و پێسەو گەڵایوی سەوزی کە سەوقاتوو دەروێشیا پێشکەششا بۆ. ئینە کە نویسەکەو منتا وانانەو مایەو فەخری و شانازیا. دەست وەش و ژیوایت گەش.\nاردیبهشت ۲۲, ۱۳۹۷ در ۶:۱۰ ب.ظ\nاز بزرگواران با اسامی پاوە و ناشناس بابت خواندن متن و اظهار لطفشان سپاسگزارم\nاردیبهشت ۱۵, ۱۳۹۷ در ۱:۳۵ ق.ظ\nخوێندنی ئەم کورتەنوسینە گەڕاندمیەوە بۆ ساڵانێکە نەک ئەوەندە دور\nبە ڕاستی دەست خۆش کاک فەیرۆزی ئازیز\nپڕپڕ و لێوانلێو بو لە نۆستالۆژی و تاسه\nباشترین دیاری بو بۆ ڕۆژی جیهانی کرێکار\nاردیبهشت ۱۴, ۱۳۹۷ در ۸:۳۵ ب.ظ\nمثل همیشه عالی بود دست مریزاد\nاردیبهشت ۲۲, ۱۳۹۷ در ۶:۴۰ ب.ظ\nسلام و عرض ارادت خدمت شما دوست بزرگوار کاک داریوش عزیز!\nاردیبهشت ۱۴, ۱۳۹۷ در ۲:۲۴ ق.ظ\nنوشته های اقای فرجی همیشه گیرا و خواندنی هستند\nاردیبهشت ۱۳, ۱۳۹۷ در ۸:۲۵ ب.ظ\nفره وه ش بی آقای فرجی عزیز ده س وه ش\nاردیبهشت ۲۲, ۱۳۹۷ در ۱۰:۲۰ ب.ظ\nدەس وەشی فره و فراوان پەی شمەی ئازیزی، کاک هێمنی وەشەسیا\nواقعا قشنگ بود …مثل همیشه تاثیر گذار\nاردیبهشت ۲۲, ۱۳۹۷ در ۱۰:۱۸ ب.ظ\nبا سپاس و تشکر فراوان از اظهار لطف و محبت شما دوست عزیز\nده س وه ش حه ر فره وه ش به\nاردیبهشت ۱۳, ۱۳۹۷ در ۸:۰۴ ق.ظ\nئاخ شێرکەتی.هەزار جارێ دەست وەش بۆ و خامەت ڕەنگین بۆ ئاغەی فەرەجی.\nاردیبهشت ۱۲, ۱۳۹۷ در ۱۱:۵۹ ب.ظ\nآقای فرجی همیشه نوشته های عالی داشته اند..بسیار زیبا